
ILLUSTR 188 IMO DOMINO 
DOMINO 
COMITI DE EXETER, 
BARONI DE BURLEIGH. 


Eonkux. Vir Nobilissime, vel maxime 
laudanda est fortuna, qui cum in studiis li- 
terarum diligentius versati fuerint, Mæcena- 
tem sibi aliquem, ex Viris Illustribus, et 
æquis humaniorum artium æstimatoribus Ju- 
venes invenerunt. Quorum in numerum 
memet-ipsum ' referendum esse ita grato ac 
fideli animo recordor, ut tuam in me bene- 
volentiam majorem esse profitear quam pro 
Spe aut meritis meis. Tua enim humanitas, 
Vir Nobilissime, tua liberalitas, tuum doc- 
trinæ studium, tua qualiumcunque laborum 
meorum comprobatio, novas mihi in doctrinæ 
curriculo vires præbuit, adjuvitque conatus 
meos, atque omnes ingenii igniculos ex- 
citavit. At vero in iis versamur temporibus, 

iv DEDICATIO. 


in quibus omnes collaudent humaniores lite- 
ras, pauci foveant. Cum nihil tamen Viris 


Illustribus majorem possit offundere digni- 
tatem, quam bonarum artium patrocinium. 
His præcipue laudibus floret MEDICEUM 


nomen, quorum sub auspiciis, densissimis e 
tenebris in lucem ac solem revocatæ, indocto 
orbi ac tantum non barbaro illuxerunt renas- 


centes literæ. Omnes istius ætatis eruditos 


Laurentius charos habuit. M. vero Musurum, 
cujus in Platonem præstantissimum poema 


edidimus, Archi-episcopatu Epidaurensi, cæ- 


teros undique ad se accitos doctos viros, 
summis honoribus præmiisque amplissimis 


Leo X. cumulavit. Atque haud scio an plus 
Ille literis an IIli literæ ornamenti contule- 


runt. Nec vero ipsa tua illa CECILIORUM 
domus, magis avitis honoribus optimeque 
merita splendet consiliorum gloria, quam 
literarum $tudiis, eaque quam ipsa hæc vel | 
maxime testari possit Academia, in doctrinam N 
liberalitate ac munificentia. Quo etiam im- 


primis nostrum hoc Divi Joannis Collegium 


avorum tuorum patrocinio superbit. Jure 


autem ad te tuamque clientelam, Vir No- 


bilissime, tuis partim suscepta auspiciis, 
nostra hæc opuscula confugiunt. In quibus, 


DEDICA TIO. * 


si quid boni forte inveneris, id tibi, tuis 


hortatibus, tuis incitamentis, tuis laudibus, 


tuæque in me debetur humanitati : si quid 
minus bene, id vellem ingenii non animi 
vitium excusandum habeas. Sed tamen 


quicquid aut laudis aut vituperii his nostris 
laboribus attribuas, unum erit quod possis 


etiam commendare. Est enim nihil in his 


contra virtutem aut amorem patriz, a me 
Sciente ac volente conscriptum, nihil, ut 


Spero, quo ego tibi oblato aut tu accepto 
erubescas. Vale Vir Nobilissime, atque in- 
genii mei qualescunque primitias ne asper- 
nere, meque ipsum æquo animo profiteri feras, 


Omni tibi officio 


devinctissimum, 
DABAM CANTABRIGI Z | | 
KAL. MAIIS MDCCXCVII. 


SAMUEL BUTLER. 

D1GNIOREM sibi quam aliis scriptorum fere omnium 
curam atque operam videri haud ignoro ; itaque quem mihi 
in proœmio conscribendo laborem imposui; possit is sane ab 
11s quorum superbum est judicium haberi supervacaneus. 
Nec vero illud me fugit, esse inter literarum principes, 
summæ auctoritatis viros, qui juvenum labores intra scrinia 
per novem saltem annos omnino premi jubeant. Quibus si 


nostri hi conatus forte displiceant, excusationem tamen sus- 


cepti operis haud iniquo animo ferant. Fuit mihi a primis 
vitæ annis incredibilis quidam amor literarum, maximamque 

percepi voluptatem in libris Græcis Latinisque pervolvendis. 
Quibus mihi in studiis quanquam aliquantum valetudo ob- 
stiterit, ita tamen iis operam dedi, ut laboribus meis, nato- 
rum suorum mater æquissima, alma hæc arrideret Acade- 
mia. Itaque hoc meum quale quale sit ingenium, ita 
demum præmiis ita laudibus excitavit suis, ut spem aliquam 
de me ipse animo conceperim, fore, ut aliquando in eorum 
numerum concedam qui de studiis humanioribus conantur 
bene mereri. Sed prius tamen quam gravioris argumenti 
opus susciperem, vires meas experiri, ac levi velut congressu 
prætentare volui. Id igitur mihi in hoc opere consilii fuit, 
quod si æquis eruditi auribus atque animis ferant, majora 
aggredienti aliquam sane fiduciam dabunt. His ego de 
causis eorum mihi veniam impertiri posse haud despero, 
qui Juvenum labores parum læta fronte accipiunt. Præci- 
pue si hoc eos iterum ego atque iterum admonitos esse 
velim, non me cujusvis imitatorem aut æmulum venisse. 
Restat jam, ut de iis quæ in hoc libello continentur, sive 
ex aliis sive ex me ipso profectis pauca addam. 

viii PRAFATIO. 
Incidi nuper in M. MUSU RI carmen de Platone; a multis 


spe viris doctis memoratum sed paucis cognitum. Prima 
illud exhibuit Editio Platonis Aldina 1515. quam deinde 
secutæ sunt Basilienses 1335. et 1551, quarum prior Græ- 
cum tantummodo expressit, alteri subjecta est Zenobii Ac- 
ciaioli interpretatio latina, metrica. In omnibus autem Pla- 
tonis editionibus, præter tres illas vetustissimas, carmen illud, 
multis nominibus memorabile, frustra quæsiveris. Itaque 
sperabam gratum me aliquid studiosæ juventuti esse ſacturum, 
si illud in lucem ederem : nec minimum mihi in hac re mo- 


menti attulit, quod in Laurentium Medicem elegantissimus 
scriptor Roscovius ora atque oculos omnium nuperrime con- 
verterat. Cæterùm totum hoc carmen ita denuo excudi CU 


curavimus, ut ipsius argumenti distributio clarius patescat, 
novumque ei lumen offundatur ; notulasque insuper addidi- 


mus, quibus loca quædam subobscura illustrari possent. 
Cum vero totum carmen et annotationes fere omnes typo- 


graphus jam absolvisset, venit mihi in manus IOAN NIS 
FOS T ERl de Græcis accentibus liber. Ad quem hoc Musuri #7 
carmen omissa tamen Acciaioli interpretatione, in calce est ; 
subjectum. Quem quidem libellum utinam prius inspex- 
issem, habet enim argumentum Musun carmini præmissum, 
quod ipse libenter edidissem, multaque tum in notis tum in 
ipso voluminis contextu sparsim leguntur, quæ huic carmini 
illustrando inserviunt. Czterim nostra hac editione 


prope jam absoluta, una tantummodo in notula licebat mihi 


Fosteri labores ad meum ips1us commodum convertere. 
Absoluto Musuri carmine visum est et alios quosdam li- 
terarum thesauros e latibulis suis in lucem revocare. Tanto 


autem scriptorum in numero, id unum me tenuit, non unde 
eos proferrem sed quid prius. Itaque IS. CASAUBONI in 
obitum Josephi Scaligeri poema ornatissimum, minime neg- 


ligendum esse statui, ejusque interpretationem latinam con- 


feci, notulasque addebam, quo pianiora ' et n faciliora 
redderentur omnia. 

Amicorum deinde admonitu nostræ quædam exercitationes 
accedunt. De his ego sententiam ferre non audeo, id unum 


adjecerim, non mediocris doctrinæ hominibus, ultra quod 


sperarem, eas placuisse. Vereor tamen quæ sit de iis, in 
universum æstimanti, doctorum hominum opinio, nec plus 
mihi polliceri audeo, quam ut ex Musuri et Casauboni glo- 
ria, quædam vel mihi etiam laudis portiuncula possit con- 
tingere. Ode prior Græca, et Latina, ex earum numero 
sunt, quæ præmiis Academicis sunt dignatæ. Est etiam 
oratio illa in Scholis publicis habita, cum eorum numisma- 
tum quæ Baccalaureis in studiis humanitatis maxime pro- 
gressis dari solent, primum mihi obtigisset. Cæterarum 
exercitationum præmium propositum fuit in Academia nul- 
lum. Plures etiam potuissem adjungere, sed videbar mihi 


satis ad laudem dixisse, ad reprehensionem plusquam satis. 


Denique cum nostræ hujus opellæ nimis exigua videretur 
esse magnitudo, Appendicem ei subjecimus. In qua primum 
Cleanthis Stoici Hymnum, ab editore anonymo Chisiani 
Codicis Danielis et LXX. qui Rome prodiit Anno 1772 
paucis versibus au&tiorem edidimus; ejusque interpretationem, 
quam olim confecit Iac. Duportus, utpote quæ sit Romani 
Editoris wwnwwries Subjunximus. Additamenta vero, quæ 
ex interpretatione editionis Romanæ protulimus, alio charac- 
tere, literis nempe cursivis, excudi curavimus. Sequitur ex- 
cursus ad hunc hymnum, ex Ioann. Laur. MOSHEIMIO 
desumptus, in annotationibus bonæ frugis quas ad Cudwor- 
thi sui interpretationem latinam adjecit. In quo ille falsas 
Stoicorum de Deo opiniones plenissime redarguit, detractis- 
que verborum ornamentis, quibus illi utuntur, magnificis 


quidem ac speciosis, doctrinam eorum inanem ac futilem 


esse ostendit, vetatque ne plus æquo illos admiremur. Tex- 
tum ipsius carminis ex conjectura bis emendare conatus sum, 
ad v. 33. et 38. 85 utinam ne eruditis fastidium oreet. 


Sed quoniam jam in hymnos incidissem, subiit mihi ani- 
mum alios etiam proferre omnium aurib us atque oculis om- 


b 


x PR FAT IO. 


nino dignissimos. Fuit enim in hoc opere id mihi vel 
maxime propositum ut Chnstianz religioni summam præ- 
starem reverentiam. Itaque hymnos Clementis Alexandrini 

duos in lucem edidimus. Quorum alter, ut eruditi 
amici mei conjectura utar, in gratiam Catechumenorum, 
alter in eorum usum qui ad sacra *Evyzeriz; accedebant est 
compositus; uterque autem a Christianis in pristina ecclesia 
usurpatus. Qua de re annotationem addidimus ex editione 


Vin Cl. Ioannis r tunc temporis — 


, Oxoniensis desumtam. 


[48% 
SS 


Czterum nihil felicius coronidem operi impositurum esse 
arbitrati sumus, quam si HENR. STEPHANI So 
ad lectores Novi Fœderis exhiberemus. Quæ cum Græce 
scripta tantummodo extaret, latina eam interpretatione 
donavimus. Eoque libentius illam protulimus quod in edi- 
tione Parisiensi Anni 1576 unice occurrit. 


Facile intelligent leftores bane insiituti operis partem ad 
præclarissimam illam Theologiz scientiam spectare. Cui 
totum me tradere atque omnino addicere destinaveram, cum 

mihi honorificum ab Academia Cantabrigiensi munus est 

impositum ut nobilem poetam ESCH VYLUM in lucem 
ederem. Ad quod opus suscipiendum tum me imperantis 
auctoritas, tum ætas mea, tum rei ipsius dignitas impulerunt. 

Itaque enixe operam dabo ut ne tanto mihi oblato munere 

omnino indignus esse videar, atque ut hæc nostra Editio, 

Stanleianam reſerens, notisque tum aliorum tum ipsius Stan- 

leii quamplurimis hactenus ineditis locupletata, ex MSS, 

autographis in Bibliotheca nostra Regia conservatis, summà 
a me diligentia ac studio adornata in publicum usum prodeat. 
10 Nec deerunt cujusque generis collectanea, quæcunque ad 
10 splendorem et utilitatem destinati operis aliquid conferre pos- 
sint. Nec tamen ita sum prioris instituti immemor, ut incho- 
ata a me Theologiz studia omnino deseram, quibus nunc 
etiam haud exiguum temporis spatium se posui, atque ad ea 
mox sum rediturus alacri et volenti animo, atque his ipsis 
studiis mag magisque præparato. 

TESTIMONIA DE M. MUSURO, 


EX ALDI MANUTIH AD LEONEM DECIMUM 


 SUPPLICATIONE PRO RE LITERARIA, PLA- | 


TONIS EDITIONI PR/EFIXA. 


Dany S igitur nunc, Beatissime Pater, quæcunque ex- 


tant Platonis opera, idque sub tuo nomine felicissimo. 


Quod ob eam quoque causam fecimus, quia cum Marsilius 


Ficinus, domus tuæ alumnus, Platonis opera latine a se 
facta, Laurentio parenti tuo dicaverit, quod sic foverit sem- 
per doctissimos quosque utriusque linguæ, ut Florentia et 
esset et haberetur, vivente Laurentio, Athenæ alteræ, nos 
 quoque tibi illius filio, eidemque Pont, Max. et præsidio 


exspectato hujus ætatis eruditorum, ejusdem auQtoris libros, 
eosque Grzcos atque Atticos, quales ipse composuit, merito 
dedicare voluimus. Simulque in ea re morem gessimus 


quibusdam amicis nostris, amantissimis bonarum literarum, 
qui, etsi id mea sponte eram facturus, tamen amice me mo-—- 


nuerunt, ut nulli magis divini hominis lucubrationes, quam 
tibi, summo divinarum rerum Antistiti, nuncuparentur. 


Sperantes eam rem Academiæ, quam tot annos parturimus, 
mirum in modum profuturam; ut scilicet nos ſoveas, pro- 
vinciamque hanc nostram, maximi cujusque principis favore 
ac auxilio dignissimam, ampleRaris; ac potius eam ipsam 


Academiam, sempiternum bonum hominibus, tu Pont. 
Max. in urbe Roma cures instituendam. Quorum unus ac 
præcipuus est Musurus Cretensis, magno vir judicio, magna 


doctrina, qui hos Platonis libros accurate recognovit, cum 


antiquissimis conferens exemplaribus, ut una mecum, quod 
semper facit, multum adjumenti afferret et Græcis et nostris 

hominibus. Quapropter non minus quam nos pacem desi- 


derat, æque ac nos, et ipse, ut tuo sumptu, tuis opibus fiat 


Academia, rogat: id quod ex ejus docta et eleganti ac gravi 


elegia Grace composita, facile est cognoscere. 


DAN. H EINSIUS it in Prefatione ad Peplum Grxco- 


rum Epigrammatum. 


Chrysoloram deinde Trapezuntii, Gazz, Argyropuli, 


Musuri ac Chalcondylæ secuti sunt: Græci omnes, et qui 


disciplinas Græcas summa ope promoverent ac industria. 


Idem mox infra. 


Cæterùm, quod sæpe admirari satis non possum, in tam 
uben magnorum foecunditate ingeniorum, nemo fere est re- 
pertus, ne in ipsis quidem Græcis, qui leporem Græcæ 
Musz, qualis in antiquis olim fuit, aut intellixisse satis, aut 
exprimere feliciter videretur. Musurum excipio, Creten- 
sem natione, qui cum admirandum illud carmen quod Pla- 


tonis maximi operibus præfixum legitur, scripsisset, paulo 


post ab erudito principe Leone Decimo, non alia, ut puta- 


tur, de causa, Archiepiscopus Epidaurensis creatus est. 


Neque paulo post, vir animosus, aspirare ad purpuram 


| dubitavit. Quanquam sane illius, præter hoc et pauca item 


epigrammata, que sparsim leguntur, nihil quicquam me- 


mini extare. 


I. G. VOSSIUS de Poetis Græcis. p. 84. 


Sane præclarum Musuri Cretensis ingenium satis testan- 
tur pauca illa epigrammata: inter alia illud Platonis ope- 
ribus præfixum: cujus ergo maxime a Leone Decimo factus 


putatur Archie piscopus Epidaurensis. 


Gil 
1 
F 19, 
1 
1 
N xiv 1 ES TIMONIA 
I | 
a. 10. ALB, FABRICIUS Biblioth. Gree, Vol. II. p. gg, 
Wil  .- 
Il if . * SE „* 7 = . .. . 0 
| i Dicitur Ficinus versionis suæ primum specimen osten- 
ll | disse Marco Musuro, et ejus censuram rogasse. At hic 
10 inspecto Ficini labore, digitos atramento protinus immersit, 
| |  tisque prima Ficinianz versionis pagina obliterata, demon- 
190 stravit alia versione opus esse, hanc non nisi una litura posse 
6 emendari. Ut refert Menagius T. II. Anti-Baillet. p. 137. 
10 Itaque Ficinus denuo rem majori studio adorsus, illam, quæ 
lj in omnium manibus versatur, composuit Platonis Versionem. 
} | 
Wh 4 PETRUS LAMBECIUS Comment, de Biblioth. Ces. 
Will Lib. VII. p. 110. 
Will 
| | Sequuntur deinde reliquæ quidragints quatuor Epistolæ 
0 e ad Manuelem Chrysoloram, Laonicum Chalcocondylam, 
Wi Johannem Argyropulum, Marcum Musurum, Michaelem 
{il i Moarullum, Johannem Chrysoloram, Cardinalem Bessario- 
1 nem, Petrum Callergen, aliosque plures eadem ætate flo- 
1 rentes viros doctos. 

IDEM CARMEN LATINE ZENOBIO 
ACCIAIOLO INTERPRETE. 


: DIivE PLATO, innumeris heros comes addite divis, 
Quos juvat immensi post Jovis ire rotas, 
Cum rapido invectus cœli per inania curru 

Alipedes agitat turbinis instar equos; 
Re migio alarum terras delapsus ad imas, 6 
IIlustres superùm nunc, age, linque choros. 
Ac librum tibi sume, tuæ qui germina mentis 
Sacra habet, et doctum Socratis eloquium. 
HIC docet, octonos ut cæli conditor orbes, 
Ingenuo mentis cudit ab archetypo :- 10 
Quorum supremus, varus fulgoribus ardens, 
Emicat, et fixo nomen ab igne trahit. 
Singula dehinc all sortiti sidera, contra 
Fornicis octavi lumina, lumen agunt. 
Namque hie suppositos violento numine raptans, 15 
Retrahit; ast illi, qua ciet imperium 
Regressi, tacito sua quisque volumina cursu 
Perficiunt tamen, hic serius, hic citius, 
PER te sanctus Amor potiore cupidine captos 
Urit, et a terris sidera ad alta rapit. | 20 
IPE doces hominum labefacto corpore mentes 
Vivere, perpetuos et superesse dies. Ne 
CIVIBUS hic etiam moliris pro«ima cœlo 
Menia, qui curent munera justitiæ. 
a 2 

Ac legum jussa alma ferant, nec ab urbe decora 25x 

5 
Divertere oculos numina sancta suos, 


Et Pudor, et Nemesis. Verum quis singula narret, 


Qua tibi conscriptæ dia ſerunt tabulæ? 


HAS cape dum comites, atque altæ regia Rome 


Septa subi, qua nil majus ab arce poli 30 
Sol videt: hæc domitis septeno a culmine tertis 
Imperat, et flayo Tybride secta nitet. 

Corniger Hesperidum fluvius qui rector aquarum, 
Ausoniis lætum sufficit uber agris. 
Non ibi Sicaniæ truculento corde tyrannum, 93 

Qui vitam Scyllz duxit ab uberibus, 


Infestum Musis Dionysion invenies, sed 


Quem frustra optabas cernere posse virum: 


 (Quippe idem sapiens regni quoque tractat habenas, 


Europæ et populos sub sua sceptra videt.) 40 


LAUREN TI soboles, patria et Florente, coruscum 


Sidus, ab illustri sanguine MEDICEO. 
Perpetuo Charitum pubescens ramus honore, 
Olim IOHANNES, nunc at ab imperio 
Terrarum, LEO Rex: magni pate factor Ol; mpi, 45 

Cujus et ad nutum, non secus atque Jovis, 
Corda pavent; Reges summissi numen adorant, 

Audeat et nemo par sibi ferre caput. 
PROTINUS i ingressus Palatia sancta, videbis 

Mille tui cupidos, pectora culta, viros: 
Prudentes animi, et jucundo rhetoras ore, 


Terreni multos ad latus esse Jovis. 


30 


Undique nam tales accit, pretiosaque large 


His alacri gaudet munera ferre manu. 

Sed duo præcipue charos habet: alterum ab ipsz 55 


Hellade, non quales de grege turba sumus. 
Romani Graiique homines: sed ab Atthide prisca, 
Spartanisve unum Semideis similem. 
Gentis LASC AREA summum decus, inclyta numen 
Cui sua dat JANUS nomina ferre biceps. 60 
Non secus ac natum teneris me hic fovit ab annis, 


Pectoris et patrii pignora certa dedit. 
Angustumque vie, Clivs quæ ducit ad undas, 
Indice monstravit, conscius ipse, manu. 
Ast alium, triplici cultum modulamine lingua 65 
Tergeminæ, Charites composuisse ferunt. 
BEMBIADEN heroa, pater cui sanctus in aures, 


Arcana instillat pectoris alta sui. 


Cunctaque curarum pandit revolumina, et æstus 


Ambigui cordis, multiplicesque sinus. 70 

PRO TIN US hi placido coram te principe sistent; 
Ipse autem ritus fac memor usque, sacris 

Oscula des pedibus, numenque precator, et, O, die, 

O pater, O miseras aspice pastor oves. | 

Munus et hoc ALDI cape lætus, ubi Attica rasis 75 
Pellibus hædorum verba notata leges. 

Alme tibi pater hæc ALDUS dat dona, volenti 


Pectore, sed contra munus et ipse petit. 


Non auri cumulos, argenti aut pondera cusi, 


Altave purpureis scrinia plena togis; 0 
Sed mage ut infidi tollas incendia Martis, 

Omnia qui lato proruit exitio. 
AT non Euganeos audisti ut sparsa per agros, 
Cæsorum tetro sanguine surgat humus? 


(0:3 
Jam puerim lamenta, et foemineos ululatus, 85 
Antiphate lachrymas, et Polypheme, tibi, 
Elicuisse reor. Quid enim, quod templa domosque 


Usserit, ac segetes hostica flamma, queror. 


Vel quod forte rapax si quid non attigit ignis, 


Efferus immiti barbarus ense metat. 


go 


_CIVILES cohibe pugnas pater, insere amorem 


Cordibus, ac natis fœdera sancta tuis. 


Ouz Mars in barathrum sinuosi compulit antri, 


Oraque consepsit molibus impositis. 


Subjice tu vectes, et grandia saxa revelle, 


Prodeat ut populo conspicienda pio 


95 


Pax hilaris, frugumque ferax, et onusta racemis, 


Orbis et in nullo non cupienda loco. 


 QUOD si bella juvant, acies in barbara regna 


Turcorum et rabidos hinc, age, mitte lupos. 100 
Qui nunc classe parant, Danais jam Marte subactis, 
Trajicere ad terra litus Iapygiæ. 
Quique jugum nobis et ferrea vincla minantur, 
At Christo et Marize nominis excidium. 8 
Tu prior, electis tu millibus Asida comple, 105 
Hostibus ut leti tristia damna feras. 
Mitte acrem et validam ferrato pectore Celtam, 
Qui similes altis montibus urget equos. 
Huic fuscus succedat Iber, ancilia vibrans, 
Et pedes Helvetii turbinis arma fremat. 
Germanique suos moveant ad bella Gigantes, 


Martius extrema classe Britannus eat. 


110 


Quicquid et Ausonu non roboris abstulit ensis 


Civicus, aut alia spicula torta manu. 

115 


120 


125 


130 


140 

I i pedibus terreste terant iter, ardua densi 115 


| Per juga, per planis æquora secta viis. 
Trajectuque ultra resonantia flumina veti, 
Hosti fata meæ gentis acerba ſerant. 
Hos et lunato comitentur Pæones arcu, 
Tincta quibus Turco sanguine tela rubent. 120 


At Veneti undarum domini, super æquora mille 


Navibus, ad pugnz fortia facta citis, 
Hispanæque rates, cetis ac montibus æquæ, 
Utpote quæ malo nubila celsa petant, 
Ilicet ad ponti fauces (carchesia semper 125 
Instructæ gabalo summa $alutifero) 
Convolitent. Nam si Byzanti ad moenia primum 
Libertas alma luce reversa micet, | 
Protinus indomiti caput et virosa draconis 139 
Auspice compressu corpora trita pedis, 
Omnia dispereant ; animos ut Achiica pubes 
Erigat, in vinclis quæ modo pressa jacet. 
Ac memor antiquz virtutis, commoda cernens 
Tempora sub tectis, vindice freta manu, 
Irruat in cladem scelerum: vel trans juga pulsos 123 
Indica veloci cogat abire fuga. 
lic tu autem grato veneratus numina cantu, 
Victor ovans hilari corde tropæa feres. 
» Utque coronato claudent te vertice turmæ, 
Hic Asiz magnas dinumerabis opes. 140 5 
Gazaque Turcorum loculis abstrusa vetustis, 1 
Quam duodena nefas cernere lustra fuit, 
plendebit victrice manu partita viritim: 


Moxque domum remeans, et stipe læta cohors, 
3 2 


\F nes 1 
1 | Et spoliis Pæana canent, armataque longo 93 43 


Tollere gaudebant corpora nexa choro. 


* 1 


Tunc quoque se cœlo tenues delapsa per auras, 
Il } | N - . | 
Astræi in terras fiha sanQa feret. 


Haud nostras osura domos, quando aurea cernet 


Sæcula, nec fœdum jam superesse nefas, 130 

Turba ierit, cunctis pace nitente locis. 

Que pereunt, serva nunc monumenta, Pater. 

Te faciente animum, vates, pia turba, resurgant, 155 
Divitiis auéti muneribusque sacris. 


Tum varios primæ redimitos flore juventæ, 

| Graiis et natos patribus Ausoniis, 
| | Indolis egregiz juvenes, et sanguine claro, 
Acci et in urbanis mœnibus esse jube. 169 

Præfice et Ogygii doctos servare magistros 
Eloquii, motis follibus, igniculos. 

Apta illis sedes vario semota tumultu, 

J Et domus ad rivos consita Naiadum. 

1 IIlius exemplo, referens Academia nomen, 
Cujus ego assiduo tempore cultor eram : 
Ingenuis dictans sapientia dogmata ephebis, 

Quzque prius norant integra restituens. 
IIla quidem periit, sed te auspice si nova surgat, 
Nimirum doctis excita de Laribus, 


165 


170 


Scintilla e tenui multorum in pectora ephebiim, 
Transmittet nitidum lucida flamma jubar. 
Jamque erit in Latio redivivas cernere Athenas, 


Tybricaque Ilissi suggeret unda vices. 

„ 
HEC ubi præstiteris, volucri tua gloria curru 175 
Ad cœlum et fines tendet Hyperboreos. 


Nam lyra quæ vatum, quæ rhetoris ora diserti, 
Non tua longinquos nomina per populos 


Fundere gaudebunt: at quo languescere facti 


Gloria tam celebris tempore magna queat? 180 


Hine proavi genitorque tuus, mansura per omnes 
Terrarum tractus nomina clara ferunt. 
AT QUI Pontifices te jam prziere furentes 
Marte fero, tetrum sanguine nomen habent. | 
Nam, rogo, quis laudet quos horrida cædis imago 183 
Juvit, et armata vertere tea manu. 
TALIA profatus currentis ad ilia calcar 
Addideris, patrium nam tenet ille decus. 
Ut pacem colat, et præduri barbara Martis 
Numina dispellat finibus Ausonize. 190 
Utque Heliconiasin Graiæ pia tegmina sylvæ 
Provehat, arboribus lætius aucta novis. 
Ergo tui vultus sacrum speculatus honorem, 
Teque Deis magno corpore persimilem 
Miratus, latosque humeros, capitisque verendi 1935 
Largius in cano crine comante decus: 
Verticis et senium venerans, augustaque menta, 
Surdior ad voces non erit ille tuas: 
Suadela mulcente animum. SED commoda lapsu 


Hora tuo est, agedum, labere, linque polos. 200 

Ver, 9. OKTQ oTYx Alludit ad Platonis Timæum. 


- 


19. KYAPOE”EPQE Et hic ad Platonis Phædrum. 
21. *YXAE YE, Et hic ad Platonis Phzdonem. 
23. AAAOTE. Respicit Platonis Rempublicam. 


37. AN., Dionysius Siciliæ tyrannus Platonem ad se 


arcessivit; eumque supra talentis LXXX donavit. Consulat 


leQor Diog. Laert. Vit. Plat. C. g. Et ipsas mellitissimas 
Platonis epistolas. 


41. AATPIA'S, Johannes Medices Laurentii Medicis 
filius natu minor, natus est III Id. Dec. Anno Salutis 


Humanæ 1475. Electus deinde Pontifex Romanus V. Id. 


Mart. anno 313 Leonis X cognomen sibi assumsit. Spon- 


dan. Ann. Eccles. 


50. NOAA. Leoni X in societatem atque amicitiam 
vel maxime sunt recepti Lascaris, Bembus, Vida, Ficinus, 
Ariostus, Sadoletus, Casa, Flaminius, Beroaldus, Donatus 
et Zenobius Acciaioli, Parrhasius, Aretinus, alii denique 


omnes, quotquot in Italia essent doQti viri, eum sibi patro- 


num vel maxime munificum sunt experti. De quibus 
Spondan. Annal Eccl. Anno 1513. cap. 20. Cæterum 
Laurentii Medicis Flatonigmum fusius descriptum legimus 


in elegantissimo illo Roscovii opere de vita Laurentii nuper 


edito, quod omnium est in manibus. 


(07-3 
Var. 59. AAxk AP. Lascaris ex illus trissima Grecorum 
imperatorum familia oriundus, post legationem alteram ad 
Bajazetam, unamque ad Ludovicum Galliarum regem, longe 
clarissimas, Græcas Rome literas docere non erubuit. 
Heins. in præfat. ad Peplum Græcorum Epigrammatum. 


67. BEMBIA'a Petrum Bembum, Bernardi filium 
et Jacobum Sadoletum, doctissimos ætatis suæ viros, inter 


prima acta Pontificatus sui arcessivit Leo Decimus, et utrum- 


= ad Cardinalis dignitatem evexit. 


7 5. *AAAOE. 'Platonia 4 princeps prodiit Venet. 
apud Aldum Ann. 151g. Liber venerandz pulchritudinis, 
cui hoc etiam Musuri carmen est præfixum. Cæterum de 
editione ipsa ita testatur Aldus. Etsi opere in magno fas 
est obrepere somnum (non enim unius diei hic labor est nos- 
ter, sed multorum annorum, atque interim nec mora nec 


requies) sic tamen doleo, ut, si | man mutarem singula 


errata nummo aureo. 


76. ApN. Venit nuper editio princeps Platonis mem- 
branacea, ex auctione bibliothecæ Aan aureis supra 
quinquaginta. 


82 A Hor. Alludit ad seditiones et bella quibus a 
morte Laurentii Medicis ad annum usque 1513 tota defla- 
gravit Italia, præcipue circa Pisam, Mediolanum, Patavium, 
Genuam, partemque Italiæ superiorem, in qua olim 


| * Liv. I. 1. 


100. TOYPK. In Italiam Turcæ irruperunt Anno PR 
atque exinde, recepto Hydrunto, Anno 1481 sunt expulsi. 
Ceterum cum jam quoque Italiæ vastitatem minarentur, 
consiliis ac prudentia Leonis sunt repressi. Videat lector 
Vitam Laurentii supra memoratam Cap. X quod vellem 
totum perlegat. Ceterum quibus inductus rationibus Leo 


in Turcas bellum gerere instituissit, narrat Paulus Jovius in 


vita LOOMS, 5 93. 

ven. 142. EZHKON T. Ex Anno 145g quo capta est Con- 
stantinopolis ad Annum 1513 quo prodiit Platonis hec edi- 


tio, anni complentur LX. 


157. TIANTOA, Adeo Græcæ linguæ et disciplinarum 
resfituendarum Leo solicitus fuit, ut hoc ipso anno (151g) 
VIII. Id. Aug. ad Marcum Musurum Cretensem exactæ 
diligentiæ Grammaticum, ut Jovius indigitat, et rare felici- 
tatis poetam, creatum postea Episcopum Epidaurensem, 
scribens, mandavit diligentem suscipere curam adducendi e 
Græcia decem, aut duodecim, aut sane quot vellet, liberalis 


ingenii ac bonæ indolis pueros; unde Latinis hominibus 


linguz illius verus germanusque usus, vectaque cognitio, 
et tanquam seminarium quoddam bonorum studiorum com- 


mode confici et comparari Posset. Spondan. Ann. 


165. *EKAAHM. Vide excerpta ex Aldi supplicatione 
ad Leonem & pro re literaria, inter Testimonia de Musuro 
huic carmini Præfixa. Academiam autem Græcam Leo 
Rome instituit, cui Musurum etiam præfecit. 


168. *ANAMIMN. Respicit n Platonis in Me- 
none de scientia, quam ille in memoria positam esse affirmat. 
Ait scilicet homines nihil-novi addicere, sed earum rerum, 
quas antequam nati essent didicerant, recordari. 


181. TENET. Hinc, ut taceam ceteros, ortus est pater 
ille tuus Laurentius, in optimis ac tanta prudentia, ut non 
solum pacis patriæ, sed et totius Italiæ auctor fuit. Ald. 


Suppl. ad Leonem X. Sed et consule vitam Laurentii 
Cap. VI. 


- 184. "APEIM. 1 IV et 3 ulius II principes belli 
cosissimi Leoni X in Pontificatu præcesserunt. 


195. TEPAP, Platonem ex avi nomine primum Aris- 


toclem, deinde propter latos humeros Platonem vocatum 


fuisse testatur Diog. Laert. in vit. Plat. Segn. IV. 


ISAACI CASAUBONI 


IN OBITUM 
JOSEPHI SCALIGERI 


ODE. 

EX IS. CASAUBONI IN ZNEAM 
POLIORCETEM NOTIS. 


Joskrhus SCALIGER, vir, aut heros potius, et 
quidem heroe magno satus, in tantum laudandus in quantum 
virtus et meliores literæ possunt intelligi. Quarum ille 
Fzipencg avig magnitudinem, amplitudinem, majestatem deni- 
que pæne solus quum animo viderit, ingenio fuerit com- 
plexus, divina, et sine exemplo felici industria, per totum 
vitæ curriculum bene de iis mereri nunquam cessavit; quan- 
tam in nupero ejus obitu respublica lite raria fecerit jacturam, 
quantum et quam ao vulnus acceperit, omnes intelligunt 
eruditi, in quorum pe oribus probitas, candor, quarter, 
et gratus animus, nimis, ah nimis raræ hoc sæculo virtutes, 
habitant; certe quorum mentes a rationis usu atque adeo 
sensu COMMUNI vTo Irgrwding A Seh ,e NON exaruerunt. 
Nos, qui vivum pari semper prosecuti veneratione sumus et 
pietatis affectu atque optimum parentem nostrum, quique 
literas e has amamus; neque acerbissimi nobis casus recor- 
dari sine mæstissimo gemitu, sine ægerrimis suspiriis, sine 
profusissimis lachrymis possumus; neque porro revocare 
animum ab ejus memoria et acerrimo doloris hujus sensu 
valemus. Quod igitur unum superest, dolorem nostrum 
et luctum aparo, recordatione virtutis et præstantia 28 , 
parxagirs solamur. Atque in hac cogitatione quum essemus 
nuper toti, carmen repente effudimus, quod placuit infra 
subjicere, æquis lectoribus, professione pietatis erga de functi 
manes, ut spero, excusandum. 

IN JOSEPHUM SCALIGERUM JULII 


CASARIS SCALIGERI F. ODE. 
: MAXIMI parentis proles O maxima, 
Quem pariter Musæque et Gratiz amabiles 
Prosilientem ex utero amaverunt, 
Divine Scaliger: 

Quisnam hominum tuam possit contingere 1 
Præstantem gloriam; verborum ornamentis honestans 
Aut te, aut patrem tuum illustrem, 


Admirandum mortalibus? 


Cæsaris fortitudinem et bellica facinora, 


Cæsaris prudentem indolem, altumque 


10 
Animum, Occidens tota concelebrat 
Attonita Oriensque. 
Quam vero eximiam tu deinde accipiens 
Sortem, famamque faustam ac celebrem, 
Gloriam vicissim patri tuo, haud sane ipsius 15 


Minorem circumfudisti. 

44 


Circa te primum Solis lumen 


(Sequebatur autem fatum divinitus) intuentem, 


Ortum est maxime venerandis certamen, Virtuti 


Et Sapientiz. 20 


Hæc quidem proprium te sibi facere cupiens, 

Illa vero formæ tuæ capta desiderio, 

Quotquot habuerunt dona tibi hospitalia 
Utraque sunt largitæ. 


Castam vitam agere, et veritatem | 25 | 


Sanctissime exercere, et imperare affeRibus, 


Munus sane divinum, divina tibi 


t 


Concessit Virtus. 


Terrarum terminos, et quot sunt in cœlo sidera, 
Eorumque mutationes, et motus æquabiles, 30 


Et progressus Solis, atque 


Obliquos tramites, 


Et conversiones, meridianamque altitudinem: Et Lunz 
Autta-damna, mensuram temporis, 


Ardoresque Sirii, et Occasum Orionis — SE 


Et Pleiadum, 


Polorum elevationem, et numerorum 


Ccelestium computationem difficilem, 


Et naturam omnem, clare te 


Sapientia edocuit. 40 

Dedit tibi utique ad summum eruditionis pervenire: 


Dedit mellitæ facundiæ cumulum: 


Ccelestium aliquis, 


Artem ingeniosissimam, librorum servatricem, 


Et in malis erroribus redarguendis gravem. 
Linguas etiam omnimodas omnium mortalium 


Dedit tibi ut intelligeres, 


Quot fuerunt, quot sunt, Græcus, Latinus, 


Gallorum unaquæque dialectus, Hebræus, Indus, 


e C ae, Arabs, patrio te audiverunt 
Sermone loquentem singuli. 


y | Sd 5 „ | . | . FJ 
Sunt, eorum quæ diximus, in manibus omnium 


Testes tabulæ, scientiæ plenissimæ, 


Quas conscripaisti prudent: 
1 5 Animo perficiens. 


Festus, Varro, et Pamphili amicus, Eusebius, 
Sexcentique docti alii, quos conservasti, 
Tuum esse os affirmant oraculorum 

Sedem certissimam. 


Anime, cur festinas Lydium prope currum 
Pedes incedere ? aquilam persequeris, 

Regem avium, nigram | 
| Per humum serpens. 


D 2 


Dedit præstantissima Critices præmia. Ostendit tibi 


45 


50 


* 


60 


( 28 ) 


Querit in rati consuta trajicere 


Oceanum magnum, tua si quis opera 


Scaliger, promptus velit enumerare, 


Quæ numero sunt majora. 


Novit autem Livor, qualibus coronis 


Quantisque accessisti, musarum 70 


I certaminibus, quantasque ex invidentibus 


Reportasti victorias. 


Vale omnino, humani generis ornamentum, 


Galliæ decus, florem sortitus 


Scientiarum, bonorum autem honestorumque 75 


7 


Laudem ac venerationem. 


Ave atque vale igitur: quoniam mortale exuens 
Lubenter corpus, immortalis factus es 
Et felix, et apud incorruptos incorruptus 


Zterna gloria perfueris. 80 

ILLUSTRANDZ huic Odz subjunximus Epitaphia duo, 
quz in præceptorem suum præclarissimum conscripsit Dan. 


Heinsius. Qui plura velit ipsum adeat: Poem. Lib. 3. El. 
Juv. Lib. I. 12. Lib. II. 1. Edit. 1649. 


IN JOSEPHI SCALIGERI TUMULUM, 
EX PERSONA MORTUI, 

Pixct mihi universum orbem in basi tumuli, 
Atque hoc insuper linguarum omnium imagines, 
Pinge etiam Livorem ipsum implacabilem, qui semper mihi 
Nostro ingemiscat sepulchro insidens. 
His vero illachrymans Fortuna et Fatum insequatur, 5 
Medium autem in his sepelito Juliaden. I plectitur, 
Linguarum enim peritus fui quotquot universus orbis am- 
Reliqua autem hæc video mihi subjecta esse omnia. 

JOSEPHO SCALIGERO, 
LINGUARUM PROPE OMNIUM PERITO, 
TEMPORIS EMENDATORI, ANTIQUE 


ASTROLOGIA ILLUSTRATORI. 


Solus qui totum discendo exhauserat orbem, 
Naturæ sibi vix sufficientis opus, | 


- Omnia conatus pervaserat omnia, proles 


> 79 Cæsaris, et videt nil superesse sibi. 
le 


Jam puero Graii, puero cessere Latin, 5 
Dat puero victas Martia Roma manus. 
Insequitur Phœbum, tanta est audacia mentis, 
Et pariter per quas proficit ille vias. 
Gens Arabum cedit, cedit gens conscia Nili, 
Et qua Nilus adhuc diss! mulatus abit. 8 5 
Cedunt Armenu, cedunt Persæque, Syrique, 
Et si quem medio conspicit orbe dies. 
Tendit in occasum, sed postquam cesserat ortus, 
Hic quoque quæ discat, cætera doctus, habet. 
Tempora restabant: vastum complectitur ævum, 15 
Et toto major tempore, tempus obit. 1 
Quid superest Natura? pudet, jam exhauserat orbem, 
Si dederis ccelos, hic quoque mente fuit, 


F 0 


VFR. 9. KAIE, Julius Cæsar Scaliger, Josephi pater, vir 
fuit vel inter doctissimos ætatis suæ numerandus. Cæterum 
de vita et scriptis utriusque Scaligeri consulat lector le Dic- 
tionnaire de Chaullepie. T7 


25. ATN. Czlibem vitam castissime egit Jos. Scaliger. 


AAHO. Offendebat in eo plerosque nuda morum sim- 
plicitas quæ nihil dissimularet, itaque cum quicquid de se ipse 
vel de aliis statuisset, aperte profiteretur, inanis eum 1 Jactantie | 
quidam insimularunt. 


26. KPAT. Scaliger antiqua paupertate semper vixit, 
| muneraque el sæpe atque iterum oblata, constanti animo 
repudiavit. | 


Est autem operæ pretium summam poetæ elegantiam, 
przcipue hoc loco, et a vers. 60 ad finem hujusce carminis 
cntico judicio expendere. 


29. ME TPA. Vid. titulum Epigrammatis posterioris 
huic carmini subnexi. | 


45. ENET'B. Virgilius, Hesiodus, Orpheus, Aristopha- 
nes, Festus, Varro, Seneca, Ausonius, Propertius, mae 
etiam alii scriptores a Scaligero sunt restituti. 


56. HT. Festum, Varronem; et ante omnia Euse- 
bu Chronicon, summa cum diligentia edidit Scaliger, quem 
librum ita restituit, suppletis etiam lacunis, (opus vel max- 
imi laboris, et doctrinæ, ut ita dicam, plusquam humane) 


(1 


ut ob id solum ætatis suæ longe doctissimus haberi meruit. 
Extant autem plurima doctorum virorum epigrammata in- 
scripta Josepho Scaligero Temporis Emendatori. 


Ver. 89. MM. Quod cum splendore vitæ perillustri 
conjunctum esse affirmat Pindarus, illud Scaligero contigit, 


ut vel plurimis invidiæ esset, qui probris eum lacesserent, 
K αB⁵ nempe Aide gg Se N 9:79, Vid. etiam | Epigramma 
prius huic carmini subjunctum. 4 

PRASTANTIA GRACA POESEOS. 

20 


Hope oportet foco te adesse 
Amico, Musa. Age, junge currus, , 
Ut per viam patentem veniamus _ 


Tuam ad domum, Par- 


-nasium juxta montem, ubi te roseo-decora-yultu 
Collocavit Harmonia. Tu vero, si quid tibi 
Artis tuæ decus animum dulcissimis 


Subjecit meditationibus, 


Virgo Zolia, dolos-neQtentium re- 
-gina numerorum, suaviloqua Sappho, 
Doricam sumens citharam patriæ tuæ 


Honorem excita! 


Veni age apis O Heliconia, suavissimum 
Nectar elaborans verborum compositorum! 
Lesbias Siren! cui feres potissimum, 


ConneRtens floribus, 


Lectam ex immortali horto coronam ? 
An tu Alcæum numerorum dominum 
Blandiloquentium adhuc fugis? Ah misera! 


Cur vero amantem, 


10 


15 


20 


$2803 


- Cur poetam, et tu amans fugis, 


Et tu divinis eloquens in carminibus? 


Audin ut miserabile aliquid modulatur, 


Exspes propter amorem. 


Nec vero ignarus ille virorum in certaminibus 25 
Martis clamorem accendere. Eheu! 
Exitialis aureo-insignis-clypeo Deus, cruentam 


Ut te conspicio 


Circa terram ingredientem! sanguis autem diffluit 


Ex hasta, nutatque crista galeæ, atque oculi 30 


Ignis: in- modum-exardescunt, manusque tuæ lethales 


Ut ferunt exitium! 


At ubi rapis me O musa ? tibi curæ est 


Pisaque et celeberrimum Elidis nemus, 


Auream nunc dirige tua ex pharetra | 35 


In Pindarum sagittam. 


Qui quidem torrens veluti hibernus 
E montibus descendens, violentis in præceps proruit 
Fluctibus, cave autem e longinquo cum 


Strepitu reboant voragines. 40 


Bene scilicet Deos novit et deorum filios 


Et mortales concinere: Equis gaudenti 


QAuisquis in certamine propter altum, 


Glonam reportare, 

45 


50 


55 


60 


( 41 ) 
Irruisset lucum Herculis. Felix tu, 45 
Iterum felix, cui secundum ille afflavit 
Ventum. Habes enim virtutum tuarum | 
Præconium præclarissimum. 


Quomodo autem te, sacrum musarum os, canam, 
Divine Homere! quomodo verborum, tui instar, 50 
Grande flumen inveniam? Non ego, non 

| Si mihi linguæ decem 

Sint, et vox frangi-nescia, tuam eloqui possem 
Gloriam. Omnem scilicet per terram splendor 
Pervasit tuorum operum, magnumque in- 33 


extinctus Olympum occupat. 


Immo, ut meridianum agit currum 
Suo robore exsultans incorruptus lucis 
Dominus, omnia-lustrans, omnibus-imperans 


Lumen inter astra conspicuum, 60 


Huic tu, divine vates persimilis, in 
Poetarum choris superemines. Deorum 
Certe aliquis fuit qui novit Deos canere. 
b Hoc igitur de te etiam 
Testabor. Tuus autem Achilles / 65 
Magnorum operum antistes auxiliabitur 
Gloriæ tuæ, quam vetusissima quidem ætas 


Nunquam delebit, 


F 


Riguoque ad ccelum rore nutrita erigitur, 7:7 BY 

Arbor sicut flatu Zephyri spirantis 


Illustre Ascræorum germen floruit, quem 


Filium nominavit 


Lycæus Pan dilectum sibi in montibus, 


Atque ipse Syringa ei præbuit, atque ipse 


Numeros ei composuit, carmen mellitum, 75 


Jucundum hominibus. 


- 


Felix terra O Cecropia, natis tuis, 


Felix etiam Heroibus : te vero prædatrix 
Amavit Jovis filia, de te autem divinum hoc 


_ Effata est vaticinium. 80 


Erit hæc mea civitas, Certe eam aliquando 


Terram efficiam in præliis celeberrimam, 


“ Prudentemque in conciliis, Deorum autem in festis 


« Carminum artificem.” 


Sic locuta est. Pater autem juravit ei sic olim 8 
Concessum iri divinitus: filize suæ 
Consentiens; annuit vero capite, atque altum 


Olympum concussit. 


Ingeniosissimis quidem post-illa floruit civitas 
Cecropia consiliis. Floremque decerpsit 90 
Virtutum omnium. Bellicosa autem 


In præliis fuit 

Nec Musarum rudis. Nati autem ejus claruerunt 
Innumeri, sicut splendidum astrorum lumen, 
Multarum-experti-artium, prœclarissimi, splendor enim 


A-Jove-datus affulserat. 96 | 


O Sophocles, tuis quidem apes ferunt 
Sessitasse in labiis, quando adhuc esses 
Infantulus, tibi autem pro latte eas attulisse 


Cibum immortalem, 100 


Laborem collectum e floribus. Tam suave olentem 
Emisit os tuum, etiam lactescentis, auram: 
Teque arridens suo innutrivit Gratia OO. = 


Infantem in gremio. 


Aureæ fili Veneris, Euripides, | 035 
Germanum te sibi Amor agnovit 
Sanguinem, tibi autem amabile quodammodo 


Et lugubre concessit carmen. 


Num auditis ut reboat per ætherem 1 ) 
Acutum-sonans ejulatio? Num auditis 110 
Ut cœlum circumtonuit? capillos erectos faciens 


Terror me invasit 


Eschyle ut te conspicio. A Deo enim profectus ; | 
Afflatus te ad furorem accendit : circa te autem | 
Nocturni ſamulantur timores, et miseratio 438 


Lachrymas profundens, | 


(46) 

Atque animi Erinnys præpotens 
Commissi-sceleris-memor, et Nemesis incutiens 
Retributionem, et Cædes dexteram 

Attolens sanguineam. 120 
O ralde prudentis scientiæ percelebris 
Mater Græcia — Sed inaccessam ingredior 
Viam insipientibus — Habes tu inclytum 


Seris quanquam in posteris 


Nomen. Gloria enim tun | 125 
Eminus effulget. Tu vero. O beata, 
Sortita es aliis quidem omnibus sapientia 


Praæstare et virtutibus. 

| E RR A O inclyta, regina ponti, Britannia, 
Tibi hos neQto flores, quos tu utinam benevola 
Accipias, siquidem tibi permisit in imperio 


Tridentem impellens 


Suo Neptunus regnare. Tibi autem 5 
ZEstus late sonantis constravit pelagi, 
Fluctibus pacatis, et nimborum con- 


-Sopivit tumultum. 


Tuæ autem liquidum naves supervolant 
Celerius quam Jovis telum, aut alatus 10 
Rex avium, simul atque incurvis prædam 


Unguibus occupant. 


Adque Indos, et si quid terræ est ulterius, 
Tuum pervasit lumen; conspicuum sidus 
Sol veluti, cum per cceli regiones celerem 15 


LE Cum impetu currum agit 


Certe fuit audacissimus qui latum rati 
Primus aravit dorsum mans : 
Nec fluQus sublime elatos nec ventorum 


Contremuit procellas 20 

Tale tuum erat O Columbe intrepidum cor, 


Qui terram ultra Hesperidum ultraque 


 Herculis columnas es progressus, novam 


Ad terram adnavigans. 


Statim vero iratus undarum Deus 25 
E salo se extulit, latosque in altum congessit 
Fluctus, atque exclamavit quantum cœli 


Gravisonans murmur reboat. 


„ Improbi quid agitis? trajectu difficiles 
« Navem per fluctus, me invito, impellitis. 0 
« Terræ autem tenebris prius obrutæ 


« Lumen accessit novum. 


„Sed vos tamen omnino non gaudebitis : 


Tu tuos certe Europa deflebis filios, 
C Meis certe litoribus custos obversatur 35 


£ Præceps exitium.” 


Sic locutus est; Mare autem commovit et ventos 


Commiscuit, prius eos perdere intentus quam venirent 


Novam ad terram. Navis vero effugit denique 


Et litori appulit. 1 40 


Statim vero admirabantur barbari 

Monstrum undarum recens adventum, immane. 
Dixit autem Columbus, suum perfusus 

Lætitia cor; 

« Ecce, O socii, laborum ex voto 45 


« Cessationem, et marini itineris finem. 
Ecce, ut fulgent per immensam terram 


« Aurel flores. 


His quidem sæpe applicabit litoribus 
« Oneratam mercator navem, nos 50 
« Celebrans. Immo, divinitus concessam ad clotiem 


Tendit nobis vita.“ 


Verum nunc, O anime mi, ad scopum 
Recta sagittam dirige; Spero itaque flumine | 
Verborum inclyto patriam me posse 55 


Terram exornare. 


Tellus O beata! in te Eunomia habitat 
Urbium firmum fundamentum, , eique concors 


Justitia, tibi felicitatem constituentes, 


Dus bene juvantibus. 60 


Tibi autem in montibus innumeri innumeris 
Greges pascuntur, lanigeri, albis onerati 
Velleribus, fusi autem per domos 


J ucundum resonant. 


Tibi etiam certamen augens divitiarum, 65 


Navita, surdos Oceani pervagatur 
Fluctus intrepidus, omnesque pervasit mortalium 
Gentesque et terras 

Omniaque bene lustravit; ab ortu etiam 

Ubi radios accendit ignem-spirantium 70 
Equorum dominus, ad eas usque regiones ubi nox 


Eterna silentio obtenditur. 


Tibi autem suas ferunt Ethiopes divitias, 
Et terra Trans-Atlantica, et qui juxta Boream colit, 
Gentesque Indorum, tibi autem Seres tenula- 73 


Pectunt vellera. 


Sequitur etiam honestis tuis virtus laboribus 
A- deo-concessa. Divitiæ vero a Deo constitutæ 
Durant magis hominibus. Bene hoc cognoscito, 


Tellus dolorum-artifex 80 


Gallia, frustra glorians, quoniam tibi 
Albion cladis navalis injecit ignominiam. 
4 Vt periisti, ut te immane Orci 


Verriculum occuluit! 


Salve mater O nostra, bellicosa, 8 
Navali-gloria-insignis, fatale sortita 
A deo imperium: terra autem marique 


\ 
Perpetuum regnes, 


Indomita, velut immobiles qui tuum 
Mari- einctum litus scopuli custodiunt: 99 
Quos quidem procella superveniens 


E loco movere non potest. 

Tibi autem Deorum longe præstantissima 
Pax iterum veniat, effundens ambrosio 
E sinu divitias. Habeasque felicitatem 
| Ornatam virtutibus! 

ASTRONOMIZ LAS. 


I N lucis æternæ penetralibus 
J ehovah præsens conspicitur Deus, 


Terrasque cœlestesque tractus 


Sustinet et moderatur auctor. 


Insana primo qui maria halitu 
Afflavit, undis szva tumentibus, 
No ctisque commovit profundæ 


Imperium, omnigenamque molem 


Turbavit. Exin, sic voluit, silent 
Informium certamina seminum 
Composta, nec discordia ultra 


: Triste cient elementa bellum, 


Ccelestium Sol ſons sacer ignium 

Tum clarus orbi prosiluit novo, 

Hausitque fœcundata Tellus 
Etherei latices diei, 


Tum lenis alas Aura super quatit; 
Coelumque lætis personuit modis 


Concentus astrorum, et sereno 


Ibat ovans vaga Luna curru, 


** 0 Q 

Mentisque consors cœlicolis Homo 


Diviniori Numinis halitu 
Formatus: illi æternus ordo, 


Perpetuæque vices, et anni 


Risere miri tempora. Sed diu 
Rerum latentes quærere distulit 
Causas, nec explorare cœli 


Ausus iter trepidante penna. 


Donec gementem navita Bosporum 
Tentaret alno, monstra natantia 
Miratus undarum, et procellis 


Fluctivagos sine more ventos 


Tumultuantes. Nec tamen æquora 
Nullis patebant auspiciis, neque 
Nullæ reversuro micabant 


Etheriæ, omina fausta, flammæ. 


Tu propter æterni, Uranie, sedens 
Dextram Tonantis, tu comites viæ, 
Spemque et salutem tu, bonamque 


/Esonide, miserata, sortem 


Præsens dedisti. Lætaque lumina 
Dignata fesso tendere navitæ, 
Fortem reduxisti catervam 


Per domiti nova regna ponti. 

( 60 12 
Tandemque, te felicior auspice, 
Affulsit orbi dia Scientia, 
Risitque Virgo, erepta tristi 


Liberior taciturnitati. 


Tum fata cœlo nomina; tum suis 


Notata gyris sidera, tum vices 


Signorum, et ignota sepultæ 


Nocte prius, patuere leges. 


Queis Sol quotannem motibus ordinem, 


Queis et teneret Mercurius celer, 
Seræque Vesper noctis astrum, 


Dia Venus, neque tu latebas 


Sorore Tellus læta tua, licet 
Olim columnis credat aheneis 


Te vulgus imponi, neque ire 


Sidereos mediam inter ignes: 


Quam Mars rubenti sævior orbita 


SpeRat, sed illi proximus, ignium 


Tutela, præcursor diei, 


Luciferum Jovis ardet astrum. 


Cui lucidorum turba satellitum 


Insomnis adsunt præsidio, latus 


Utrumque stipantes coruscis 


Ordinibus, vigilique flamma. 


45 


55 


60 

Exinde cœlo volvitur ultimo 
Saturnus, ævo et segnis inertia, 
Trahitque torpentes per agros 


Cæruleum nebulosus axem. 


O si liceret terrigenæ auream 
Pulsare plectro cœlicolum lyram, 
Ultraque mundi puriores 


Meoenia pervolitare tractus, 


Raptus quadrigis ut sacer igneis 
Vates in auras; ſulget ubi dies, 
Vastique per campos profundi, 


Innumeri spatiantur orbes! 


Sed heu! negatas aggredimur vias; 5 


Retroque terrena illuvies trahit: 
Mentemque pennas impotentem 
Ulterius prohibet vagari 


Lucis per oras: Uranie nisi 
Præsens benigno lumine viderit 
Nascentis horam, prægravati 


Expediens animi catenas. 


Ut, Grants, mater nobilis artium 
Tuis alumnis risit, et ætheris 
Sublime NEW TONO per agros 


| Rupit iter, celerique duxit 

Novum per auras remigio hospitem: 
Sacro resolvens mersa silentio 
Arcana naturæ, et retectis 


Jam tenebris, sine nube cœlum. 


J. t quæ trementes vox citharæ procul 
Perstringit aures, aerium melos? 
Quæ tanta plausus murmura aureis 


Calicolim sociata chordis ! 


En ut citatis Uranie rotis 
Terrz propinquat: jam videor deam 
Videre, jam Izta triumphi 


Altisonas bibere aure voces. 


En illa faustos nec sine gloria 
Dies alumnis præcinit, ingeni 
Præclara cultrix, ac magistra, 


Blandaà animum moderans habena. 


IIla licebit scandere siderum 


Ducente tractus, et penetralia 


Per lucis errare, et soluta 


Mente frui propiore ccelo. 

CELEBRATUR PAX ET MERCATURA. 


O ST in remotis litonbus cave 
Rupis sub umbra, corpus in alitem 
Mutarer, ut velox columba, 


Montivagæ levis hospes aurz! 


Lætos recessus ut peterem fuga, 
Tutasque sedes; quas neque dissono 
Clangore vastavere belli 


Solicitæ in sua damna gentes, 


Nec inquieta per mare navita 
Visit carina; propter Atlanticam 
Ccali columnam quale narrant 


Hesperidas tenuisse regnum. 


O quæ perenni fœdere gentium 
Componis iras, et statuis modum, 
Pax alma, concordique sæclo 


Fundis opes locuplete cornu, 


Dum pertinaci concita fulminat 
Europa bello, quo fugis ? ah redi, 
Optata, prztendens olive 
Cæruleam manibus coronam. 

( 64 ) 

Secura per te marmora navibus; 

Secura tellus; nec vagus æquori 
Mercator incumbens Eoo 


Czca timet aliunde fata. 


_ Hine dissitis commercia gentibus 
Diffusa rident, et procul impio- 
Sejuncta bello armisque, molli 


Regna tenent aliena nexu. 


Per quæ Britannum nomen et Anglicæ 
Crevere vires, litore ab ultimo 
Nascentis Auroræ, ad supremos 


Hesperidum Oceanique fines, 


His aucta gens est Palladis artibus, 
Peœnæque turres: dives et aureas 
Portas Alexandrea et amplam 


Hospitibus patefecit aulam, 


Late petitis divitiis potens : 
Quascumque felix mitteret aut Arabs, 
Princepsve Ganges, ÆEthiopsve aut 


Litoris Assyrii viator. 


Ante auspicatis quam mare classibus 
Lustraret extreme impiger Africe 
VASCO, reluctantemque forti 


Remigio penetraret undam. 

Atqui cierunt æquora turbidos 
Ferventia æstus, nigraque inhorruit 
Demissa tempestas, et omnes 


Fluctibus incubuere venti. 


Virtus periclis cedere nescia 
Ridet procellarum et pelagi minas 
Secura, conspexitque fixis 


Luminibus generosa mortem. 


Hac fretus, orbi, Diis minor, imperat 


Britannus, hac felicior auspice, 
Terras triumphatique lata 


Regna tenet ditione ponti. 


Tuis Eoi, Thames), fluctibus 
3 | 
Gemmas et aurum litoris invehens, 
Serumque depexa arboretis 


Vellera, divitiasque mundi 


Quascunque Sol inviserit Oc:idens, 
Ferventiori quasve coquat rota 


Siccis in arvis, quasve tellus 


Læta ferat sub utramque zonam. 


Et jam furentes composuit minas 
Stratisque tutum marmor aquis silet, 
Ridetque pellaci sub aura, 


Cùm tumidis moderator undis 

Solvit carinam. Quo fremitu invicem 


Faustoque jactant turba sodalium 


Clamore cantus, et secundis 


Concipiunt pia vota Divis! 


Importuosos Maldiviæ sinus, 


Et larga odorum Taprobanes juga, 
Maurique radices Atlantis, 


Classe cita patrias ad oras 


Prætervehuntur. Sic tibi copia 


Per læta manat rura, Britannia, 
Terrasque guæsitis per omnes 


Divitiis opulentat urbem. 


His floret audax usque laboribus 


Britanna pubes, et domito mari 


Regnat, nec auditas superbum 


Promovet imperium per undas: 


Adusque pressum sub pedibus polum : 


Ultra columnas Herculis, et juga 
Supposta cœlo, quosque montes 
Curriculum perhibent Deorum. 


Jam fontium nec celat origines 
Nilus, nec extremus Tanais fluit, 
Nec torpet ignotum carinis 


Aquor Hyperboreo sub axe, 


55 

Sed arva longo mersa silentio 
Terrasque pandi conspicimus novas, 
Nostrasque miramur per urbes 


Divitias utriusque mundi. 

N E nuhi regnum Asiæ, ne mihi opes regias 


Contingat habere, neque aurum omne Tagi. 


Inter cives autem sapientes et justos vitam agere, 


Et bonos amans et dilectus bonis. 


Quis vero bonus est? pauci: pluribus mala opera curæ sunt, 


Plures enim dolosx Fortunæ venerantur munera. 6 
Quicunque vero Deum colit, et jusjurandum obse rvat, 

Nec cum latere Justitiæ oculos posset, vellet injuste agere, 
Qui amicis amica omnia, mala autem ne inimicis quidem re- 


Summam ille virtutis sortitus est coronam. 10 Utribuit, 

CARMEN ANGLICUM, 
CUI TITULUS EREMITA 
9 ac D DIT UN. 


VU N DIQUE cim pagus oilet atque oblivi spargens 
Dulcia, pervadit lumina fessa quies, 
Solaque per nemora, abrupti de vertice saxi, 
Atthis ad effusas admodulatur aquas, 
Exesi latere in montis, gelidaque sub umbra, 5 
Ad scopulos senior ccepit et antra queri. 
Flebile carmen erat, neque enim sentire pudebat 
Quid pietas esset pura, quid esset Homo. 
Cur tenebras inter mediæque silentia noctis 
Sera cies mcestos sic, Philomela, modos? 10 
Non æterna tua est, tua si qua est causa doloris, 
Et cum purpureo vere redibit amans. 
Sed tamen O, tibi si pectus mortalia tangunt, 
Lugubre funde melos, lugubre, chara comes: 
Illi chara comes, cui non revocanda voluptas 15. 
Quam cito, me miserum! ceu tua, preterut ! 
En ubi pallentes cœli in regione remota 
Jam regit obliquo tramite Luna rotas : 
Illa modo ibat ovans, radiis ornata serenis, 


Inter sidereas conspicienda faces. 20 


C8] 

Perfice, quæ te iterum, nitidissima, ducat ad ortus 
5 Splendoresque novos, perfice læta viam. 

Nos tamen, ah mise ros, delectat gloria mundi, 

Eheu et præcipites in sua damna rapit. : 
Undique Nox fuscis tellurem amplectitur alis, 25 
Et circum tenebris rura sepulta jacent. 

Non tamen, assiduus quanquam dolor ossa peredit, 
i Deploro vestras, rura nemusque vices, 
Quippe novos flores et rore madentia prata, 

Et Zephyri et tepidum mane cito referent. 30 
Frigora nec doleo, ventosque, hyemisque procellas, 

Nature in gremio semina tuta latent : 

Ecquid erit tamen in gelido ver dulce sepulchro ! 


Ecqua est congesto lux oritura rogo! 

DIES NAT ALIS. 


III. CAL. FEB R. 1797. 


Jam tres exactos bis superesse decem . 
Corripuitque juventutem velocibus alis : 

At mihi ver serum germina nulla tulit. 
Fors hæc ætati facies male congruat isti, 

Atque annos poterit dissimulare meos. 
Forsan et his possim magis immaturus haberi 


Qui cito felici semina mente fovent. 


Sit tamen aut minor aut major, lentusve citusve, 


Proveniens nostro fructus ab ingenio; 


Talis erit, qualis certa ratione modoque, 


Sive humilis, sive et conspiciendus ero, 
Isti conveniat quam me, Pater Optime, sorti 

Ferre jubes, famulos inter et esse tuos. 
Unum est ut detur mihi sic urgere laborem, 


Tanquam usque a summo conspicerer domino. 


>> 


MILTON, SONNET VI. 


| Qua M celeri pede lapsa dies mihi nuntiat annos 

15 


0k 4A T1 0 
HABITA IN SCHOLIS PUBLICIS 


VI. ID. MART. MDCCXCVI, 


UTRUM LUDUS ANIMO DEBEAT 
ALIQUANDO DARI. 


M INIME alicui vestrum, Academici, in mentem veniat, 
Socratica me ex familia ad hanc disputationem accedere, ac 
contortis quibusdam verborum conclusiunclis efficere velle, 
ut quod re ipsa veritati adversetur, illud oratione pulcherri- 
mum esse pervincam. Longe alia mihi mens est, quam ut 
istiusmodi nugis delecter, aut e duabus orationibus eam 
eligam, quæ cum sit ipsa inferior, vincat tamen, ut ait 
Aristophanes, perorando iniquissima, ac meos de Chere- 
phonteis ineptiis velim agere triumphos. Vos igitur, quan- 
quam severissimum indoctorum auriculis sermonem videar 

instituisse, æquissimi judices, udemque omnis humanioris | 
scientiæ artibus peritissimi, animum paulisper attendite, 


Jure autem mihi gratulari videor, qualem nactus dicendi 
materiam, apud quos agam. Neminem enim vestrum in. 
hac tanta eruditorum frequentia adesse arbitror, qui con- 
temptis doctrinæ studiis, socordi vellet inertia hebescere, 
malletque in vota, præ Musis, Vacunam vocare. Quis, 
inquam, e vobis, omisso illo in quo unusquisque laudem 
meruistis, præclarissimo scientiæ curriculo, ludo, si Diis 
placet, indulgere, cursumque eum, qui quo concitatior eo 


„ 


præstantior habetur, rennttere, animum induceret; ac non 
oderit hanc parvæ mentis infirmitatem, in qua, e nobilissimo 


virtutis certamine revocatus, jubeatur acquiescere? At enim 


severioribus, ut aiunt, studiis, oppressum animum recreare 
aliquando oportet atque reficere. Apage aniles istas inep- 
tias, quas decantare solent ii, quibus in deliciis est bene 
curata cute pingues vivere, et nimium corpori tribuentes, 
animi rationem habere plane nullam. Quasi 1is rebus ad 
quas nata sit agendis, mens nostra defatigaretur, ac non illis 
eam recreari ac refici, ignavia atque torpore ægrotari statu- 
amus et languescere? Sed enim tempestivum tantum animo 
ludum aliquando impertiri volunt. Tempestivum ! Possit 
is quidem pueris concedi atque infantibus, sapientibus non 
ita. Quis enim stultitie datur locus? aut quis non datur 
sapientiæ? aut cui non et simul aspecta et probata est illa 
doctissimorum virorum sententia, qui et omnium temporum 
et omnium locorum esse literas putaverunt. Sicut enim, ut 


Platonis verbis utar, corporum habitus quiete atque otio 
corrumpitur, gymnasus ac motibus magna ex parte conser- 


vatur; sic animorum itidem habitus, institutione ac medi- 


tatione, qui motus quidam secundum disciplinam sunt, 
servatur evaditque melior; otio autem nec discit quicquam, 
et si quæ didicerit, obliviscitur. | 


Arcum dem Apollineum non semper fuisse intentum 
reclamaturos esse haud ignoro, qui suæ ipsi cupiunt ignaviæ 
fucum facere; et cum pueris in trivio ludentis Asopi voces 
avidissime arreptas contra nos intorqueant, qui corpori ut 
indulgeant, ingenio detrahendum esse judicarunt. Valeant 
illæ quidem quantum valere possunt; nos enim male feriatum 


fuisse ÆEsopum, et Epicureum nostrum quod dulcissimum 


ipsi visum esset, non quod utilissimum, præcepisse arbitramur. 
Etenim ne Epicurus quidem, ut apud Plutarchum legimus, 
hominibus ambitiosis gloriæque avidis, ut se otio dedant 
auctor est, sed ut ad gerendam rempublicam natura duce 
accedant. Est enim omnis tenenda ratio qua ab otio tradu- 
cantur animi, ad honestas artes, studia, labores. 

Ac nobis quidem 1n ipso hujusce orationis principio rem 
totam licet conficere. Cum enim e duabus partibus con- 
stemus, animo et corpore, quarum altera nobis cum bestiis 
communis, iners, pigra, somniculosa, desidiam amet; altera 
divinioris cujusdam naturæ particeps, velox, mobilis, per- 
vigil, desidiam pati nequeat; quid causæ est cur præstanti- 
orem illam naturam credamus aliquando languescere? In 
somniis enim cum defatigati corporis facultates velut constrictæ 
jacent, tum maxime exsultat animus, et vinculis solutus, 
procul ab hoc corporis carcere effugere, et eminere foras, et 
in cœlum conatur ascendere. Vestra, Academici, hac de re 
sententia cujusmodi sit, ipsa studiorum vestrorum testatur 
ratio. Novis vos viribus ingenuis artibus incumbentes, non 
tantum non remitti animum et ad leviora descendere patimini, 
sed diurnis illud laboribus nocturnisque vigiliis enixe facitis, 
ut cum gravibus quidem studlis occupati sitis, ad altiora possitis 
ascendere, et pervenire in ummum. Vobis exercitationes 
ingenii placent, vobis curricula mentis, in quibus desudantes 
elaborantesque, ipsis Olympionicis nobiliores palmas repor- 
tatis: illud sibi in imis bene infixum pectoribus unusquisque 
vestrum gerit, inertiæ socordiæque musas esse infestissimas, 
et per labores incedere virtutem. Quamobrem pergite, ut 
facitis, Academici, atque in id studium, in quo estis, incum— 
bite, ut et vobis honori, et amicis utilitati, et reipublicæ 
emolumento esse possitis. 


Agitedum, quam prava sit eorum sententia, qui intercape- 
dinem aliquam studiorum et remissionem animi admittendam 
esse affirmant, certis quibusdam usi rerum testimoniis 
videamus. IS 


In mathesi, ut opinor, longissime progressi sunt in Joren- 

tissimis hisce doctrinæ sedibus enutriti, quorum tamen 

neminem id sibi proposuisse accepimus, ut quem instituisset 

cursum eum mex inhiberet, nunc ut habenas reprimeret, 

nunc omnes effunderet, interque otium et laborem incerto 

versaretur æstu. Fuit iis sane in anuno, ut quales ccepissent, 
| K 2 

iidem, servato studiorum uno quodam tenore, desinerent; 
seu potius in spatio adderent, ac gressibus glomerarent super- 
bis. His scilicet otium atque ludus in recondito atque 
altissimo scientiæ genere versatis mirum quantum proſuisset, 
quibus illud præcipue cavendum erat, ut mirabilis illa conti- 
nuatio seriesque rerum, per quam alia ex alia annexa omnes- 
que inter se aptæ colligatæ que videntur, ne minima quidem 
abruptione disjungeretur. Ne cui igitur vestrum ridiculum 
illud videatur quod de Archimede est diftum, quem tanta 
fuisse sedulitate accepimus, ut cum eum incumbentem 
abaco, famuli a pulvere et radio per vim abstractum ungue- 
rent, ipse unto quidem in corpore figuras describebat. 
Nostro quoque Newtono idem quod Nicie olim accidisse 
ferunt, , ir, avtEY TE; OXETHGY £6 AdAzrE xl sl nel nxtv. 
Memoriæ autem proditum est Aristotelem ferreum quoddam 
in manibus pondus tenentem dormiisse, quod in vas æneum 
e jacentis manibus mox elapsum, sopitum eum ad studia 
suscitaret. 


* 


In oratore quæ et quanta requiratur industria nemini ves- 
trum ignotum esse arbitror. Siquidem is est orator nomi- 
nandus, qui de rebus omnibus possit varie ornateque, 
prudenter et composite, memoriter copioseque dicere. Te- 
nenda est igitur omnis legum peritia, omnis exercitationis 
disciplina; adjicienda præterea et verborum concinnitas cum 
quadam actionis dignitate, omnes denique quotquot in pretio 
apud homines habentur artes excolendæ. Hoccine credibile 
est ut vulgari quadam industria, quæ et requiem a laboribus, 
et studiorum remissionem patitur, efficiatur? Annon summa 
potius diligentia, nocturnisque vigiliis, animoque opus est 
nunquam non intento? An ad hoc ludi scilicet et luxuria 
conveniunt? Longe quidem aliter affectum fuisse Demos- 
thenem testatur Aristoteles, qui cum interrogaretur quo pacto 
oratoriam sibi facultatem comparasset, , , Autor obe 
Sacre. Idemque ille si quando ad populum postridie esset 
acturus, totam notem vigilabat; itaque illi in laudem cedit 
quod est a Pythia quodam prolatum difterium, qui ejus 


6 7 


affirmaret rd ,v Davyricr e Quibus autem regioni- 


bus vitz spatium est circumscriptum, iisdem eloquentiæ suæ 
famam elarissimus ille oratorum terminari noluit. Itaque 


perpetuis exercitationibus et severissima disciplina effecit, 


ut cum ejus artis cui studeret primam literam non posset 


dicere, omnium deinde consensu præstantissimus haberetur 


et gravissimus, ut in eum, quod de Cæsare a Floro est dic- 
tum, immutata paululum sententia, vel maxime cadat; more 
fulminis venit, percussit. Quod autem de Africano narrat 


Tullius, nunquam eum minus fuisse solum quam cum solus, 


id inter ipsius quoque laudes haud i injuria commemorari possit. 


Quantulumcunque enim ex lis, qui semper fere eum circa 
rempublicam labores constrictum tenuerunt, otii aliquando 


nactus esset, id omne in literis excolendis impendebat. Sed 


ipsum audiamus, qui ejusmodi otium suum esse profitetur, 
ut in eo non modo hebescere et languere nollet, sed etiam 
ut plurimis prodesset es eniteretur. 


In ien politicis et civitate administranda, quam animo 


semper opus est vigili atque intento, quis non plane perspexit? 
Ludo scilicet indulgere, et vacare interdum, lis fuerit con- 


cessum, quibus omnes da xxi wal càutissimæ sunt 


observandz et avidissime arripiendæ? Ag vero in gerendis 


negotiis ignoramus sequendas esse temporum opportunitates, 

et in occasione rerum desidiam ac tarditatem omnem quam di- 
« " * , w ”J 2 Ne | , 7 G 

ligentissime fugiendam? An eos qui in puppi clavum regen- 


tes sedent, quibus, cum cæteri dormiant, ne connivere quidem 


vel tantillum licet, oportet conquiescere? An eorum quibus 
tot præ cavendæ sunt insidiæ, tot exsequenda consilia, tot 
suscipienda negotia, observanda tempora, præsumendæ 
occasiones, occupandi hostes, comparanda auxilia, conso- 
piri vigilantiam, remitti labores, aut elanguere sinamus in- 
dustriam? Quibus animo juvat indulgere, et cum res sint 
gerendæ defatigatis ludus placet, missos faciant honores, ne 
attingant rempublicam. 

Unum quidem est hominum genus, qui ludum sibi imper- 
tiri jure quodam videntur postulare suo. Quibus enim ab— 
sumta fuerit laboribus juventus, occupati consiliis maturiores 
anni, eos quidem vacare a negotiis senes patiamur. Hesi- 
odeum autem illud quod ns vota tantum suscipienda attri- 
buit, non soleo equidem multus laudare. Nihil enim magis 
cavendum est senectuti quam ne languori se desidiæ que 
dedat. Igitur vegetos fuisse senes, Metellum, Cethegum, 
et ante omnes Catonem accepimus; et quos apud Ciceronem 
ipse commemorat, Homerum, Simonidem, Pythagoram, 
Platona. Quorum neminem coegit in suis studiis obmutes— 
cere senectus, sed in omnibus iis studiorum agitatio æqualis 
vitæ fuit. Quid Sophoclem? qui dulcissimam illam Qfdipi 
apud Colonas tragœdiam, supra nonaginta annos natus com- 5 
posuit. Itaque gravius quod de Scipione et Lælio est dic- 
tum fero, conchas eos et umbelicos ad Caietam legere con- 
Suevisse, et ad omnem animi remissionem ludumque 
descendere ; meliusque et honestius statuisse Solonem 
arbitror, qui de se ipse in eligidio prædicat 


ngen M A S ,ꝛͥ. 


ne cui enim pudori sit serius ad doctrinam accedere admonet 
Platonicus ille Socrates, quo judice, est quidem præstantius 
S ela, 1 Di. : | | 


Unum tantummodo e recentioribus, clarissimum tamen, 
assiduæ exercitationis exemplum proteram, Desiderium 
Erasmum. Fuit illi sane propositum, ut ne minima quidem 
hore portiuncula, ignava atque otiosa elaberetur. Hujus 
viri nomen famamque quis non accepit, quis non, ut inter 
principes literarum doctissimi, veneratione prosequitur me- 
moriam? Hic tamen cum et tot, et tam pulchre scripserit, 
et in tam multiplici genere scientiæ, vitam egit ita solicitam 
occupatamque, qualis vix alii cuivis ad illa ipsa perlegenda 
sufficeret. Quid? quod ipse testatur, pulcherrimum illud 

suum Morie encomium inter equitandum composuisse. 
Quod Henrico etiam Stephano moris fuisse accepimus, ut 


nunquam a studiis ad otium se ac ludum converteret. 


Tria autem sunt omnino a operis pretium est ani- 
mum paulo accuratius attendere. Quorum primum in rati- 
one studiorum positum est, alterum in dispensatione tem- 
poris, tertium in librorum delectu. Ac de primo ut pauca 
admoneam, illud quidem præcipue tenendum esse arbitror, 
moderandum esse ardorem scientiarum, atque intra limites 
revocandum suos. Is enim inter doctos viros vel maxime 
excellat necesse est, non qui plurima sciat, sed qui optima. 
Est igitur eorum reprehendenda nimis curiosa rerum inves- 
tigatio, qui in eo scientiarum genere præcipue laborant, ex 


quibus minorem quam pro suo ipsi ingenio fructum sunt 


percepturi. Veluti qui Astrologiæ olim atque Alchemiæ 
operam dabant, inter quos magna quædam nomina invenias, 
quæ tamen, ne eorum tanquam censorem me profiteri videar, 
proferre non audeo. Nec vero eorum magnopere probanda 
est obscura quæ dam diligentia, qui in literarum minutiis 
semper fere sunt occupati. Itaque aliquando existimare 
soleo, esse aliquos, qui in Grammatica, Etymologia, aliis- 


que id genus artibus frustra sunt acuti. Nemini autem illud 


in animum veniat, ea me de causa istorum reprehensorem 
advenisse, quod earum, quibus illi student, scientiarum, 
utilitatem atque etiam gravitatem non intelligam. Hoc 
enim bene erspectum habeo, in omni literarum genere sine 


iis omnino pꝛoſici non posse ; id unum monuerim, sicut in 


cæteris plerumque artibus, ita in his etiam, tenendum esse 
omnino modum. Est etiam in studiorum ratione alterum 
vel maxime præcavendum, ad quod, velut scopulum, allidunt 
plerumque ii, qui per immensum literarum, ut ita dicam, 
æquor, vela jam primum sunt facturi. Sunt enim qui eo 


ardore literas persequntur, tamque vehementi earum cupidine 


deflagrant, ut eos ipsa rei obruat magnitudo. Est quidem 


juvenum in pectoribus honestissima semper laudis cupido ac 
gloriæ, quam tamen ratione atque consilio aliquando tem- 

perare oporteat. Itaque est illud in primis tenendum ab 
omnibus, si qui in studiis suis cupiant excellere, unum sibi 
aliquod studium ut proponant, quod unice, omissis alus, 
prosequantur. Si quis itaque Theologiæ, si Medicine, si 
rebus forensibus aut allis denique artibus studet, in ns sit 
unice occupatus ; alia autem suihciat labiis, ut aunt, primo- 
ribus attigisse. Est enim præstantius uno aliquo in studio 
haberi doctissimus, quam multa degustasse, nihil penitus 
hausisse. Itaque si quis se literarum in spatiis excurrentem 
viderit, iterum ego illum atque iterum admonitum velim, 
habenas ut reprimat et cursum moderetur suum. Literas 
 porro humaniores in condimentum aliquod reservet, sitque 
unius cujusdam scientiæ peritissimus, c cteræ el inserviant et 
secundas omnino ferant. 


Vene deinde ad illud quod secundo in loco proposui- 
mus, de dispensatione temporis* Est quidem hac in re 
mira quorundam dementia, qui se ita studiis dedunt atque 
defigunt, ut nullam ejus rationem habere videantur. Est 
autem precipue a nobis elaborandum, ut unumquamque 
diem in partes ita distribuamus, ut singulæ singulis officiis 
omnino sint deditæ. Sit 1gitur, quod temporis studiis tribui- 
mus, id unice studiis datum, nihil ut ab iis avertere nos 
possit atque avocare Non enim tantum proficiunt ii, qui 
nocturnis vigiliis diurnam student ignaviam reparare, quam 
qui unum aliquem et non interruptum studiorum cursum, 
tenoremque æquabilem observant, c::mque in studlis suis sunt 
oecu pati, id unum immo 1d solum agunt. Cæterum illud 
etiam nobis curæ esse debet, ut omnes horarum portiunculæ, 
quæ aliquando vel necessario incidunt, aliquem nobis fructum 
ferant. Si enim ad graviora studia occasio non datur, possit 
tamen illa ita arripi, ut levioribus iis operam demus, quæ in 
majoribus deeper potent impedire. 


Tertius erat de librorum delectu locus: qui quidem quam 
sit difficilis atque anceps intelligo, sed pauca tamen de re tam 
gravi ut admoneam, id sane ipsa quidem argumenti nostri 


„ 


ratio videtur postulare. Itaque ex infinita librorum multitu- 
dine sufficiat vel paucos elegisse. Paucos enim in omne fere 
genere scientiarum plerique exprimunt archetypos. Sicut in 


Poesi, Homerus, Pindarus, Æschylus, Sophocles; in Historia, 


Herodotus, Thucydides, Polybius; in Philosophia, Xenophon, 
Plato, Aristoteles; in Eloquentia, Demosthenes, Cicero, 
primas tenent: reliqui eos aut exprimunt aut imitantur. 
Veluti Homerum secutus est Virgilius. Pindarum Horatius, 


Græcos autem philosophos Cicero est imitatus. Itaque illud 


in primis unicuique curæ esse debet, j1s potissimum libris 
operam dare, in quibus scie ntiarum omnium fons atque origo 
ipsa continetur, deinde ad alios, quotquot ex iis rivuli dedu- 
cuntur, transeat. Jam vero quomam graviora quidem studia 


plerique levioribus admiscent, operæ pretium facturus is est, 
qui ea quoque ad certum aliquod propositum dirigat. Ut si 


quis Theologiæ studcat, et tamen remissionem aliquam sibi 


interdum impertiri c.piat, is, velim, non ad incerta studia se 


recipiat, sed unum aliquod sibi proponat quod sequatur. 
Horis nempe subsecivis, in lingua aliqua discenda, Gallicam 
puta aut Italicam sese exerceat; istam vero libellorum farra- 
ginem quibus omnes nostro jam sæculo columnæ sunt reſertæ, 
abjiciat prorsus atque ignoret. Nec vero aliquem istud ab- 
sterreat quod horis quidem subsecivis haud multum in dis- 


cendo proſicere se posse arbitretur. Si enim in linguis dis- 


cendis, præsertim antiquissimis, decem tantummodo voculas 
indies didicerit, anno quidem exacto laborem haud irritum 
ſeret. Est hoc denique omnino tenendum ab omnibus, 
quicunque in suis studiis profecisse aliquid volunt, irritam 
esse sine scriptura lectionem fere omnem. Itaque adversaria 


unusquisque ad manus habeat, in quibus, quicquid ei notatu 
dignum esse videatur, animadvertat, scriptoque consignet. 


Nec suum prote&o aliquis in hac re laborem imponi gravate 
ferat, quod enim scribimus, memoria plerumque fideliter 
impressum manet; quz legimus tantummodo, in multiplici 
rerum varietate facile ex animo evanescunt. 

Itaque si quis in studiis suis quam maxime velit profecisse, 
tria ista, quæ diximus, omnino respiciat; quicquid vero sus- 
cipiat, id non leviter aut perfunctorie agat, sed animo in- 
cumbat alacri atque intento, atque in eo totus sit. Denique, 
sint certi et legitimi studiorum fines, gloria Dei Optimi 


Maximi, fides in Christum ©:aJgurow, amor patriæ et humani 


generis, literarum incrementum, et divinz imaginis instau- 
ratio. 8 e 

IDEM HYMNUS LATINE, 


'EX IAC. DUPORTI VERSIONE. 


| M AGNE pater Divim, cui nomina multa, sed una 
Omnipotens semper virtus, Tu J upiter auttor 
Naturæ, certa qui singula lege gubernas, 

Rex, salve! Te nempe licet mortalibus zgris 

Cunctis compellare; omnes tua namque propago 5 
Nos sumus, æternæ quasi imago vocis et echo 
Tantum, quotquot humi spirantes repimus. Ergo 
Te cantabo, tuum et robur sine fine celebrans. 
Quippe tuo hie totus, terram qui circuit, orbis | 
Paret (quoquo agis) imperio, ac obtemperat Wa.” 10 
Invictis telum manibus tibi tale ministrum 

Anceps, ignitum, haud moriturum denique fulmen. 
Ictu etenim illius tota et natura tremiscit: 

Illo et communem rationem dirigis, et quæ 

Mundi agitat molem magno se corpore miscens. 15 
Tantus tu rerum dominus re&orque supremus; | 
Nec sine te factum in terris, Deus, aut opus ullum 
there nec dio fit, nec per cærula ponti, 
Errore acta suo nisi quæ gens impia patrat. 
Ouinetiam tu aptare soles que altena videntur; 20 
Confusa in sese tu dirigis ordine certo: 

Auspice te ingratis et inest sua gratia rebus 

Felice harmonia. Tu scilicet omnia in unum 


Sic bona mista malis compingis ut una resurgat 

Cunctorum ratio communis et usque perennans, 2Z 
Quam refugit spernitque hominum mens læva malorum. 
Heu miseri! bona qui quærunt sibi semper et optant, : 
Drvinam tamen hanc communem et denique legem 
Nec spectare oclis nec fando attendere curant : 

Cui si parerent poterant traducere vitam 30 
Cum ratione et mente bonam : nunc sponte fe runtur 
In mala præcipites, trahit et sua quemque voluptas. 

H unc agit ambitio laudisque immensa cupido; 

Illum et avarities et amor vesanus habendi; 

Blanda libido alium, Venerisque licentia dulcis. 35 
Sic alli tendunt alio in diversa ruentes. 

. « « . alia ex alus hinc damna trahentes 

Accelerant diversa vage molimina vite. 

At tu upiter alme, tonans in nubibus atris, 

Da sapere, et mentem miseris mortalibus aufen 40 
Insanam: hanc tu pelle, pater: da apprendere posse 
Consilium, fretus quo tu omnia rite gubernas: 

Nos ut honorati pariter tibi demus honorem, 
Perpetuis tua facta hymnis præclara canentes, 

Ut fas est homini; nec enim mortalibus ullum 45 
Nec superis majus poterit contingere donum, 


Quam canere æterno communem carmine legem. 


e 

EX EPICTETI ENCHIRIDIO, 
IN FINE. 

Sensum hujus obsecrationis non minus vere et fideliter | 
quam scite et eleganter, Seneca his versibus expressit: 


Duc me parens, celsique dominator poli 
Quocunque placuit; nulla parendi est mora. 
Adsum impiger: fac nolle, comitabor gemens, 
Malusquy patiar quod pati licuit bono. 


Ducunt volentem fata, nolentem trahunt. 


Sexe, Epist. CVII. Edit, Lipsii. 1652. 

VER. 2. NOM. STOICOS certum quemdam Deumseu 
naturam igneam, at a mole corporea tamen secretam, æter- 
nam, sapientem, et providam, professos esse, omni vacat 
controversia ; nec ego propterea illis accesserim, qui nihil 
inter hanc familiam et eorum factionem, qui summum 
Numen plane tollunt, interesse arbitrantur. Sed nec illis 
me junxerim, qui tantum fere in Stoicis de Deo et religione 
præceptis esse censent dignitatis, quantum in decretis aut 
sanæ rationis, aut religionis Christianæ. Ut enim multa 
esse a Stoicis splendide de Deo et officiis erga Deum dicta, 
minin.e diffitear, neque, si in se spectentur, sectæ hujus 
pleraque de religione pronuntiata parum a veritate abesse 
negem; multum tamen de hac præstantia decedet, si cum 
inter se, tum cum reliquis disciplinæ Stoicæ placitis confe- 
rantur. Non ex gloriosis hujus vel illius Stoici verbis, dis— 
ciplina hujus generis æstimari debet; sed totus ejus habitus 
ob oculos nobis ponendus, et deinceps de dogmatum singu- 
lorum utilitate et excellentia judicandum est. Equidem 
nullam sectam facilius ab homine ingenioso et erudito pur- 

gari posse arbitror, quam hanc, idque duabus potissimum de 
causis. Primum, tametsi de summa philosophiæ satis inter 
se consentiant Stoici, tamen, si ad singula descendamus 
præcepta, mirifice discrepant, nec quod huic placet, id illi 
etiam arridet. Deinde infinita extant eorum dia, in qui- 
bus prorsus a fundamentis disciplinz suæ discedunt, et quæ 
ipsimet posuerant evertere videntur. Quod quidem vel ex 
uno facillime discas Seneca : in quo tot legas inter se pug- 
nantia, et doctrinæ quam profitebatur initiis contraria, ut 
nullius par sit ingenium omnibus ejus inter se sententiis 
conjungendis et conciliandis. Quapropter, si quæ huic vel 

illi Stoico aut placuerunt aut exciderunt, in se considerare 
velis, nunquam desiderabis argumentorum copiam, quibus 
familiz hujus causam exornare valeas. Ego vero disciplinæ 


alicujus pravitatem et bonitatem, ex fundamentis ejus, toto- 


que coatextu, arbitror metiendam esse; nec quid aliqui 
scripserint vel dixerint, sed quid reliquis decretis suis con- 

venienter vel scribere vel dicere debuerint, in primis Spec- 
tandum esse arbitror. Qua ratione atque via neglecta, quis, 
obsecro, tam ater et inficetus sit, quem homini diserto et in- 


genio prædito defendere non liceat. Nullus enim unquam 


ita, vel in Deum, vel in veritatem et rectam rationem, inju- 
riosus extitit, quin interdum multa diceret egregia, et a reli- 
quis sententiis suis valde remota. Sed ad Stoicorum Deum 
redeo, qui si non tam ex magnificts quorundam hujus gentis 
dictis, quam ex ipsis universi generis decretis describatur, 
non mihi nimis esse magnus et — videtur. 


Primum, omnes ſutenntur necesse est, Deum Stoicorum 


in materiam prorsus immersum esse, nec ab ea ulla sejungi 


ratione posse, diffusum quoque et extentum per rerum uni- 


versitatem. Ex qua opinione quænam consequantur absurda, 
olim jam Lactantius, Divinar, 
satis acute Petr. Baylius, Continuat. des penstes gur les Cometes 
Tom. I. S. 67. ostendit. Deinde Deus hicce totus est cor- 


Instit. II. 5. nostra ætate 


poreus, quod nec ipse inficiari potuit Justus Lipsius. Col- 


legit etiam multa, ex quibus id conficitur, veterum testimo- 


nia, Ezech. Spanheim. ad Juliani Cæsares, dans les preuves, 
P. 110, 111. Tum finitum est Stoicorum numen. Mun- 
dum etiam finitum esse sciscebat hæc familia, pluresque uno 
negabat mundos esse, quod vel ex Plutarcho constat, De 
Stoicorum repugnantiis T. II. p. 1053, Quare si Deus 
nihil est quam natura ignea per universum mundum com- 
means, consentaneum est ut Deus etiam finitus sit, nec am- 
plior mundo, extra quem immensum esse vacuum decerne- 
bant Zenonis sectatores. Hinc etiam non pauci hujus sectæ 
rotundam Deo figuram attribuebant. Mundus enim ex 
eorum sententiis rotundus est: Deus vero mundi anima: ex 


( 91 
quo eum forma eadem, qua ipsum mundum, esse præditum 
efficitur. Manil. Astron. Lib. I. de figura quam sphæram 

vocamus. | 


Hæc æterna manet DIVISQUE SIMILLIMA FORMA, 


 Quoll si finitus est quem gens Stoica veretur Deus, finitas 
quoque virtutes esse ejus et perfectiones, controversia caret. 


Nec id illi negant, vel negare possunt. Haud igitur ab hoc 


Deo scientiam, sapientiam, potentiam, bonitatem, nullis 
finibus circumscriptam, postules Omnes hea, et quæ præ- 
ter has aliæ sunt in eo virtutes, orbe hocce nostro terminan- 
tur et definiuntur. Ad potentiam et libertatem sigillatim 
quod attinet, Deum suum non omnia potuisse quæ vellet 


efficere, nec facultatem habere libere decernendi, fato 
quippe in ipsa plerumque materiæ natura latente impeditum, 
aperte fatebantur. Obstitisse nimirum, non secus atque 


Platonici, materi pervicacitatem atque malignitatem, con- 


querebantur, ne meliora in hoc mundo fierent multa, atque 
facta sunt a Deo et constituta; id est, potentiorem ſuisse 


materiam Deo largiebantur. Senec. de provid. | Cap. v. 
p. 195. T. I. Ouare tamen, inquit, Deus tam iniquus in 


_ distributione fati fuit, ut bonis viris paupertatem, vulnera, et 


acerba funera adscriberet ? Non potest artifex mutare mate- 
riam: hc passa esl. Ouædam separari a quibusdam non pos- 
sunt, coherent, individua sunt. Conf. eumdem in Quæst. 
Nat. Praf. Lib. I. p. 485. T. II. et maxime Antonium 


Lib. VI. ad seipsum, §. 36. Neque cum hac pugnat 


quemadmodum Thom. Gatakerus sibi persuasit, sententia, 
quod M. Antonius, cum alias, tum Lib. VI. 1. sciscit, 
TY To Oy Solas, tune xe} wires Universl materiam obsequentem 
et parere promtam esse. Nam et illa paret et obsequitur 
materia, quæ tantum patitur ex se comparari et ſingi, quan- 
tum natura ejus permittit; atque lignum aliquod ex quo 
Mercurium fingere nequit artifex, etiamsi industriæ ejus 
certa ratione repugnet, alio tamen modo manibus ejus et in- 
genio morem gerit. Interiorem justitiam relinquunt Deo 
| M2 

Stoici, verum externam, que penis et præmiis male vel 
bene agentes afficit, ab ejus natura removent. Quod dum 
faciunt, omnem virtuti studendi vim in homine extinguunt, 
et ipsa divini cultus fundamenta convellunt. Non ignoro 
Senecam nonnunquam de præmiis et pœnis Dei verba fa- 
cere. vid. Ep. XCV. p. 354. T. II. Verum hæc ejus 
effata, inter ea esse referenda que populariter apud eum 
dicta occurrunt innumerabilia, is facile perspiciet, qui cum 
reliquis ea Stoicorum decretis contulerit. Moris est Stoicis, 
sæpenumero usum loquendi populo relinquere, sibimet vero 
ipsis scientiam reservare. Qua ex observatione multarum 
sententiarum vis est æstimanda, quæ in Senecz libris, max- 
me in Consolationibus ad Marciam et Helvidiam, leguntur; 
in quibus, ad eorum quos compellat captum, voces accom- 
modat; et non tam ex præscripto disciplinæ cui se tradide- 
rat, quam ex vulgari hominum consuetudine diszerit, ut 
fortius imbecilles animos commoveat. 


Itaque intueamur aliquanto propius, quidnam ex lege Phi- 
losophiæ suæ, de præmiis et pœnis divinis decernere debue- 
rint Stoici; missis eorum pronuntiatis, quæ populi auribus 
potius quam veritati, ut credebant, largiebantur. Æterna 
quidem præmia pcenasque perennes sustulisse, animisque 
immortalitatem derogasse Stoicos, saltem plerosque, pervul- 
gatum est, (Contrarium tamen ostendere vult Berckley 
Alciphron T. I. p. 206, at temere.) Vide omnium instar 
quæ Io. Franc. Buddeus ex M. Antonio collegit, in Introd. 
ad Philosophiam Stoicam ex mente Antonin, Set. IV. 
F. vill. p. 55. quæ nuperæ Antonini edition Lipsiensi præ— 
missa est. Atque hæc doctrina, nisi vehementer fallor, ex 
ipsa interiori disciplinæ Stoicz constitutione sequitur. Summa 
felicitas, ex decretis Stoicorum, consistit in virtute ; maxima 
calamitas et miseria in vitio. Solum bonum, notissimum 
est hujus sectæ scitum, honestum; solum malum, turpe. 
Vita igitur, et reliqua quæ vitam vel jucundiorem vel mise- 
riorem reddunt, nec in bonis nec in malis locum habere 
possunt: neque sapiens vel vitam vel bona vitæ requirit et 

optat. Quapropter, si vita foret sapientis æterna, is nullo 
fieret modo felicior; nec si animus improbi æternum mane- 
ret, incrementum aliquod calamitati ejus accederet. Nos, 
qui animos nunquam interituros esse, ratione duce, proba- 
mus, non postremum ex statu bonorum et malorum hac in 
vita ducimus argumentum. Bonis hic male esse plerumque, 
malis bene, concedimus. Ex quo deinceps effici debere 
concludimus, quum Deus justissimus sit, fore, ut altera 1n 
vita, post hanc, bonis præmia erogentur, malis pœnæ 1nfli- 
gantur. Idque recte a nobis fieri, ipsum Servatoris nostri 
exemplum ostendit, qui hoc argumento diserte, in parabola 
de divite epulone, utitur. Luc. XVI. 23. Mmolym on 
Arb habotg o Td ATAOA o8 i 71 S oe, a, AdGae%; uiα TH K AKA. 
1d d 69% HAPAKAAETTAI ov & , NATLA. Verum Stoici viro 
bono mali aliquid hic evenire posse, quum omnis in una 
virtute salus et felicitas sit, malo autem homini boni aliquid 
accidere posse, quum omnis in vitio miseria sit posita, nega- 
bant. Quamobrem totum huncce locum omittere debebant, 
neque fore aliquando tempus, quod bona quibus hie caru- 
issent viris bonis, malis autem, bonorum quibus gavisi 
fuissent loco mala redditurum esset, concedere poterant. 
Præterea quodnam sapiens Stoicorum vir præmium a Deo 
post excessum ex hac vita exspectare queat, nescio. Num 
voluptates, num delicias? At has minime curat sapiens, sed 
spernit, cui virtus unica merces est. Vid. Antonin. VI. 34. 
Num igitur virtutem? Verum hanc sibimet ipsi comparare 
potest sapiens, jamque habet discedens hinc. Similiter 
quodnam supplicium imminere potest improbo, ex Stoicorum 
præceptis, post fata? Num cruciatus, num dolores? At 
hos negant in malis et pœnis esse Stoici. Num igitur 
vitiosæ propensiones et violentæ animi commotiones, in 
in quibus omnis mali vis est? Verum he, a Deo, in quo 

nihil mali est, proficisci nequeunt. Taceo ex sententia 
Stoicorum, omnes animos, etiam sceleratorum, innatam 
habere vim cupiditates et libidines debellandi et sedandi. 
Esset igitur in ipsa hominis impii anima, virtus pœnis divi- 
nis resistendi, seseque ab illis liberandi. Prætermitto alia 

quæe Stoicos non potuerunt non in hanc opinionem inducere, 
ut mentes hominum capitis condemnarent. 


Neque plus vitæ hujus præ miis et pœnis loci, in Stcico- 
rum disciplina, relictum est. Primum, sapientis esse Stoici 
decernebant, omnibus animi perturbationibus vacare, et af- 
fectus prorsus expellere. Sapientem vero Deum sequi et 
imitari debere simul præcipiebant. Quare non poterant 
quin etiam ex Deo affetus omnes, iram, misericordiam, 
odium, quemadmodum ex sapiente, proscriberent, eumque 
ab improbis et vitiosis lædi nullo modo, nec vicissim a bonis 
placari posse constituerent. Vid. Lactant. de ira Dei. Cap. 
v. p. 9or. et Cap. xvii. p. 931. Deus vero, si offendi ne- 
quit hominum vitiis, si nec odio habet aliquem qui peccat, 
nec miseretur, nec certa ratione facinoribus mortalium 
irascitur, quid de præmiis ejus et pœnis fieri possit? Vel hoc 
unum qui observaverit, is facile intelliget vocabula pecca- 
tum, præmium, pcena, supplicium, non id quod apud reli— 
quos homines, in Stoicorum scholis significare, magisque 
splendida esse quam vera et propria. Quidnam habet de- 
inde Stoicorum Deus, quo vel recte facta bonorum in hac 
vita remuneretur, vel male admissa improborum coerceat? 
Num divitiis, opibus, honoribus, sapientem cumulabit? 
In his vero nihil boni est, neque sapiens his externis et for- 
tuitis rebus utitur, qui æque felix est in tauro Phalaridis 
atque in Sybaritarum deliciis. Num virtute donabit? Ad 
hanc vero impetrandam auxilio Dei non indiget sapiens. 
Virtus enim, si Stoicos audias, est in illis rebus quas zu 20 
147, seu in potestate nostra positas, vocant. Vid. Epict, 
Enchir. Cap. I. Et Arrian. Dissert. in Epict. I. 1. p. 84. 
Mali vicissim, quodnam timebunt pœnarum genus? Num 
morbos, paupertatem, ignominiam, exilium? At hæc pri- 
mum fortuita sunt, et naturæ rerum necessario adjuncta, 
quæ in sapientem et probum æque cadunt, atque in impium 
et secundum naturam viventem. Antonin. Lib. VI. S. 30. 
p. 193. Deinde mala minime sunt, nec idcirco ut pœnæ 
spe ctari possunt, Num vitiorum aut vitiosarum propensio- 

num copiam? Verum hæc Deus, natura benignus et justus, 
omnique carens vitio, impertire nullo pacto valet. Postremo, 
malis et improbis tanquam parte necessaria mundus indigere 
non potest. vid. Anton. ad se ipsum Lib. VL. §. 42. Chry- 
sipp. apud Plutarch. De repugnantia Stoic. T. II. p. 1049. 

atque fieri nullo modo potest, quin sint homines impudentes, 
insidiosi, fraudulenti. Anton. IX. §. 42. Quænam ergo 
poœna dictari poterit hominibus quos universitatis hujus ratio 
poscit, quibusque mundus si quidem recte sese omnia ha- 
bere debeant, æque atque sole et sideribus carere nequit. 


Ex his jam aperte, ut opinor, liquet, quemadmodum 
accipienda sint illa, quæ de cultu Dei et officiis erga sum- 
mum numen Stoici magnifice satis præcipiunt. Mihi qui- 
dem ista omnia plus multo vanitatis et speciei quam veritatis 
habere videntur. Preces quæso cur Stoicus ad Deum fun- 
dat? Virtutis accipiendæ causa? Hanc vero, si modo velit, 
a se ipso impetrare potest. Divitiarum, voluptatem, hono- 
rum, commodorum consequendorum gratia? Hæc vero 
tanti non sunt ut a Diis peti debeant. Præterea descripta 
sunt dudum a Deo, quum orbem constitueret, uniuscujus- 
que fata, nec mutari propterea quicquam potest. Senec. 
de provid. Cap. V. p. 194. T. 1. Olim constitutum est, 

quid gaudeas, quid fleas. Fata nos ducunt, et quantum cui- 
que restet, prima nascentium hora disposuit. . Extant hujus 
generis innumerabilia fere apud Stoicos pronuntiata. Igitur 
quid nos ipsos, si hæc ita sunt, et Deum simul precibus 
fatigamus, quum inviolabili omnia lege ferantur et decur- 
rant? Majestatis diminutio est inquit idem Seneca, Quæst. 
Natural. Lib. I. Præf. p. 482. T. II. et confessio erroris, mu- 
tanda fecisse. Necesse es enim, ei eadem placere, cui nisi 
optima placere non possunt: nec ob hoc minus liber ei potens 
est. Ipse enim est necessitas sua. Stoici, ut paucis verbis 
negotium universum expediam, si præceptis suis obedire, 
nec a se ipsis dissidere velint, erga Deum non aliter affecti 
esse possunt, quam populi erga homines defunctos solent 
esse affecti, a quibus olim magna acceperunt beneficia, 

. Quos nec amant propre, nec metuunt, sed venerantur tan- 
tum animo. Est certe quod Stoici Deo suo debent, vita, 
animus, opportunitates hujus avi. Plura vero expectare 
nequeunt ab illo, neque bona neque mala. Eabent in vir- 
tute premium si ei studeant; habent in vitio pœnam si 
huic sese dedant. Quocirca nec causam habent ullam cur 
diligant Deum, nec cur timeant : satis est, si beneficiorum 
ejus recordentur, aut ut Cic. De Divinat. II. 72. optime 
Stoicorum erga Deum officia exposuit, esse credant aliquam 
prestantem eternamqne naturam eamque SUSPICIANT 
et ADMIRENTUR. Quanquam si vel hoc neglexerint 
officium, nihil, aut parum inde mali reportabunt. Quæ 
quum ita sese habeant, equidem quæ de precibus ad Deum 
fundendis sciscunt Stoici, ipsasque preces quibus adi- 
isse Deum leguntur, aut hominum esse reor decreta et voces, 
non satis considerantium quid rem quamque consequatur, 
aut vero ad illa generis hujus effata pertinere, que, ne pror- 
sus a populi religione communibusque notionibus dissidere 
viderentur, crebro adhibere solebant. 


VER. 4. Ox Or. Hanc lectionem, quam protulit Henr. 
Stephanus, pro vulgata x» quæ turbat metrum, in textum 
recepimus. Credebant scilicet nonnulli Philosophorum, cor- 
pus animæ quasi vehiculum esse. 

HYMNUS CHRISTI SERVATORIS, 


A SANCTO CLEMENTE 


COMPOSITUS. 


Þ RANUM pullorum indocilium, 


Penna volucrum non errantium, 


Verus clavus infantium, 
Pastor agnorum regalium, 
Tuos simplices 
Pueros congrega, 

Ad sancte laudandum, 
Sincere canendum, 

Ore innoxio, 

Christum puerorum ducem. 
Rex sanctorum, 
Verbum qui domas omnia, 

Patris altissimi, 

Sapientiæ rector, 
Laborum sustentaculum, 
vo gaudens, 

Humani generis 
Servator Jesu, 

Pastor, arator, 


Clavus, fræenm, 
| N 2 

Penna ccelestis, 
Sanctissimi gregis. 
Piscator hominum, 

Qui salvi fiunt: 

Pelagi vitii 

Pisces castos 

Unda ex infesta 

Dulci vita inescans. 

Sis dux, ovium 
Rationalium pastor. 
Sancte, sis du, 

Rex puerorum intactorum. 
Vestigia Christi, 

Via cœlestis, 

Verbum perenne, 
Avum infinitum, 

Lux æterna, 

Fons misericordiæ, 
Operatrix virtutis. 
Honesta vita 
Deum laudantium, Christe Jesu, 
Lac cœleste 

Dulcibus uberibus 

Nymphe Gratiarum, 

Sapientiæ tuæ expressum, 
Infantuli 

Ore tenero 

Enutriti, 

Mammeæ rationalis 


Roscido spiritu 

Impleti, 
Laudes simplices, 
H ymnos veraces, 
Regi Christo, 
| Mercedes sanctos 55 
Vitæ doctrinæ, 
Canamus simul, 
Canamus simpliciter 
Puerum valentem. 
Chorus pacis _ 60 
Christo geniti, 
Populus modestus, 


Psallamus simul Deum pacis. 

VER. 1. ETOM.. CLARISSINIUS pater Bullus in 
Deſensione Fidei Nicænæ Seét. ti. C. 2 ait: * Videtur 
« mihi hic hymnus desumtus ex Canticis sacris in primæva 
« ecclesia usurpatis, vel certe ad eorumdem imitationem 
c compositus. De Psalmis illis celebris est Caii locus apud 
« Fusebium, Eccles. Hist. Lib. V. 28. ubi Artemoni satis 
« ;jmpudenter objicienti dogma de Filii æternitate ante Vic- 
* toris tempora non fuisse in ecclesia receptum, inter alia 
« Caius ile hæc respondet: Yakuo: & rai xz H A. dpd 
ce aTHOYnG b W. r YeaPe ra, Tor AL Ts Gen Toy XI S 
&« See DPralmi quoque et canlica fratrum ab initio a 
&« fidelibus conscripta, ( 'lmislum Verbum Dei concelebrant, 
« divinitatem ei tribuendo, De jisdem Hymais Plinius 
« Epist. X. 97. ad Trajanum, ex Christianorum apostatarum 
„ confessione, hac refert: Affirmabant aulem hanc ſutsse 
c Summam vel cul SU? vel erroris, quod esgent goliti Stato 
&« die ante lucem cantenire, carmenque CHRISTO, quas! DEO 
&« dicere gecum invicem. Scilicet ipsis Apostolorum tempo- 
e ribus æterna ge divint Filii majestas, a fidelibus etiam in 
e publica Liturgia celebrabatur.“ H ile, Conf, Euseb. 
Hist. Eccles. VII. go. ubi de Paulo Samosat. apit, et ejus- 
dem Libri, cap. 24. quæque ibi adnoiavit Valesius. 


3. Himax. Gul. Canterus legit v], navium, metro 
convenlentius. 

IN PEDAGOGUM. 


2 Hoc, Institutor, offero sertum tibi, 
Orationis nexibus textum, integris 
E pascuis, quibus frui per te licet: 
Ut artifex apicula, quando gramina 
Vindemiat campis, labore ex utili 
Ceram e favis domino suo dat optimam. 
Nam sum licet minimus, tuus sum servulus, 
(At te decet laudare leges ob tuas. ) 
O Rex, bonorum munerum mortalibus 
Largitor, universitatis et parens, 
Qui templa magni solus ornatum et poli 
_ Molitus es, sermone connectens sacro: 
Quique indicasti lumen et clarum diem, 
Et quas fideles astra discurrunt vas: 
Tum quomodo consistat æquor et solum, 
| Annique gyro tempora obliquo meant, 


Et ver et hyemem et tempus æstivum, simul 


Et frudtuum autumnum parentem divitem; 
Ornatum et edidisti inornato e Chao, 

Informi et e materia adornasti omnia: 
Concede vitam a te datam semper bene 


Componere, et sic gratia frui tua, 
O 2 

Et facere tua divina mandata et loqui, 
Laudare semper et tuam sapientiam, 
Verbum manens tecum, quod adstat et tibi. 25 
Ne me opprimas penuria, opes nec des mihi: 
Sed id satis quod sit, mihive idoneum, 


Largire pater, et optimum ævi terminum. 

 HENRICI STEPHANI Adhortatio ad Lectionem li- 


brorum N. Testamenti: et descriptio illius vere summi 


boni, quod CHRIS TU se nascentem morientem et resur- 
gentem nobis peperisse, illis a se obsignatis Fœderis novi 
tabulis testatum reliquit. | 

G desiderabilem illum et votis omnibus expeten- 
Librum illum dulcissimum, et delectationis plenissimum, 

Quem divinus divinitus-inspiratorum hominum cætus con- 
Nui Supremi Numinis animum misericordem indicat [scripsit. 


5 Omnibus peccatoribus, atq; omnibus in commune vulgatusest, 


Quoscunque solis radii illuminant. i 6 


Qui solus pectoribus voluptatem offundit vitæ- necessariam, a 
Viamque ad ccelos ducentem atque ad inferna 
Ostendit, ut nos coram Deo consistat. 
Demens! qui hoc a libro inhibens animum 10 
Humanæ doctrinæ pravas institutiones consequitur. | 
Demens! qui luci præoptavit invisas tenebras, 
Aut lumen quzrit jucundum in profunda caligine. 
Si enim ad ipsos humanæ doctrinæ pervenerit terminos, 
Forum vero quæ in his scriptis Deus nos docet mysteria 15 
Omnino imperitus fuerit, infelix pervagatur in tenebris, 
Stultitiam tantummodo fovens, atque inanibus versatur in 
Qui vero hujusce voluminis oracula didicerit, I[ssomniis. 
Is sane lumen amabile invenit spei conjuntum 


Dulcissimæ, que sola puram in animis auget lætitiam, 20 
Expertem molestarum curarum omnium, lætitiam. 


Quæ tantum circumfusa pectoribus robur excitat, 

Utquieaperfruitur, nec Phalaris aliquis nec Busiris increpans, 


Nec restes, nec furcæ, nec gladii, nec flammarum violentia, 


Aut alii denique crudelissimi tortorum crucĩatus permoveant. 


Certo enim cognovit talis vir se vitam miserabilem permu- 
taturum esse 


vita a felici immortal, bonorum æternorum plenissima. [nes 
Quam mors CHRISTI, CHRISTI sanguis conservans homi- 
Largitur nobis, sanguis peccatorum humanorum piacularis : 
Illius CHRISTI qui hominibus vincula Dæmonis expediens 
Exitialia, descendit ad terras, atque terrenum induit taberna- 
Excepto quidem peccato, nostris omninosimillimum, [culum, 
Relicto in cœlis solio, ubi cum Supremo Patre suo regnavit. 
Cum latronibus vero ad crucem est affixus, 34 
Ut quanquam absq ; peccato esset, propter hominum peccata 
Patris sui ex voluntate pœnas persolveret acerbissimas. 
At vero cum mortuus esset, tertio die resurrexit ex tumulo, 
Terramque postea relinquens, adhuc etiam humanum corpus 
In cœlum stelliferum ascendit redux. Ilkerens, 
In cœlum ascendit postquam Dæmona vinculis adstrinxisset, 
Iisdem quibus nos ille dolose voluisset illigare. 41 
Cumque illo magnam aliam turbam captivam duxit, 
Haden scilicet, et Mortem, et Peccatum triste, 
Et Legem multiformi gaudentem cærimonia. 
Ibi vero apud dextram Patris sui consedit, 45 
Atque omnibus, quicunque ejus nomini confidunt, 
Animum inspirat patientem, ac robur validum, 
Ccelitus eos apparans adversus ærumnas et pericula. | 
Donec rursus nec-opinato descendet, judex futurus eorum 
Et qui jam olim vita sunt defuncti, ſlomnium 
Et qui nondum vitæ in terris compleverint terminum. 51 


Et bonos quidem regii sui imperii reddet participes, 

Eternum eos cœlorum incolas constituens, 
Sceleratos vero ejiciet in Gehennæ caliginem [tam largientia, 
H ujusmodi sunt in hoc libro præcepta pulcherrima et vi- 
Quorum non nostra in somniis magistra est sapientia, 536 
Sed liber iste, Christianis omnibus vel maxime æstimandus, 
Longe Sirenum cantu auribus jucundior, 5 


Et auro magis pretiosus Christianorum oculis, [scnpsit, 39 

OMISSAS PER INCURIAM CITATIONES 
NOMINUM L. B. SIC RESTITUAS. 


Pas. 96. bn. 19. Adde. 10. LAUR. MOSHEIMIUS 


in notis ad CUDWORTHI sui interpretitionem Latinam. 
P. 516. Edit. 1723. 


104. Antevenule, Adde IO. POFTERUS in 


notis ad CLEMEN TEM ALEXAN DRINUM. p. 312. 


